PENGAKUAN JUJUR - WANI KAYRIE MINAT LELAKI HITAM MANIS

"Selalu orang simpan teddy bear ni SINGLE. Betul ke? Hahahah Meet my teddy, Mr.TED," tulis penyanyi dan pelakon Wani Kayrie, 20.

Dan tanpa berselindung, dia mengakui meminati lelaki berkulit hitam manis. Wani atau nama sebenar Syazwani Abdullah berkata, dia lebih selesa bersikap terbuka dengan berterus-terang pada setiap soalan ditanyakan.

"Memang pilihan saya, lelaki hitam manis. Namun, soal jodoh sebenar hanya Allah SWT yang tahu. Apapun, tak salah untuk saya berterus-terang.

"Saya pun, belumlah terfikir nak kahwin lagi kerana kini dalam pengajian ijazah undang-undang di universiti. Kalau ikutkan, saya ada tiga tahun sebelum tamat pengajian," ujarnya dipetik sebagai berkata.

"Sebagai anak sulung, saya kena pastikan dapat tunai impan keluarga terutama ibu tersayang. Ini kerana, ibu nak sangat saya berjaya memiliki ijazah undang-undang itu.

"Lagi pun, demi masa depan saya juga. Setakat ini, saya bersyukur dapat membahagi masa di antara kerjaya seni dan pelajaran dengan baik. Alhamdulillah, kedua-duanya bergerak seiring," tambahnya.

Bagi yang belum tahu, Sebelum ini Wani pernah dikaitkan dengan gosip cinta bersama penyanyi dan pelakon Afieq Shazwan, 23. Mereka berdua didakwa mulai rapat sekitar 2018 lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIJANGKITI INFLUENZA A: "DOAKAN YAHAIRA SEMBUH" - LISA SURIHANI

Menerusi laman Instagram pelakon Lisa Surihani, beliau telah memohon peminat mendoakan kesembuhan anak sulungnya, Yahaira Leanne yang disahkan positif Influenza A sama seperti Almy Nadia serta anak-anaknya.

Ibu kepada dua orang anak itu juga memuatnaik video Yahaira yang semakin aktif selepas menjalani rawatan.

"Pada mereka yang bertanya, Yahaira di diagnosis dengan Influenza A dan masih menerima rawatan. Alhamdulillah, dia semakin baik, InshaAllah.

"Tolong doakan moga Yahaira dan semua yang admit masuk dalam hospital cepat sembuh ya," tulis isteri kepada penyanyi dan pelakon Yusry KRU di IGnya.

Klik untuk gambar besar

www.myartis.com / Sumber: Lisa Surihani IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"BIAR GAMBAR BERBICARA" - ANAK-ANAK DATUK ZAINAL ABIDIN HASSAN BERI SOKONGAN PENUH TERHADAP IBU MEREKA?

Semua sedia maklum mengenai kedua-dua isteri bekas jurulatih bola sepak, Datuk Zainal Abiddin Hassan dimana mereka didakwa bergaduh di sebuah restoran mamak di Seksyen 9, Shah Alam, baru-baru ini.

Difahamkan, kejadian itu berlaku susulan isteri pertama mendakwa berasa tersindir dengan kenyataan madunya, Fyna Jebat dalam program Famili Duo baru-baru ini.

Dalam pada itu, turut menjadi perhatian perkongsian salah seorang anak Zainal Abidin iaitu Zaifiq Zainal dilihat ada memuat naik gambar mesra adik-beradiknya bersama ibu mereka.

Menulis kapsyen ringkas berbunyi, "Biar gambar berbicara". Perkongsian itu juga seakan memberi bayangan memberi sokongan penuh terhadap ibu mereka.

Sebelum ini, Ayda Jebat berkata adiknya, Fyna Jebat yang enggan memberi ulasan serta siasatan lanjut masih dijalankan oleh pihak berkuasa.

Klik untuk gambar besar

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


25 GAMBAR - WAJAH TERKINI EVA, ANAK ELAINY DALY

Gambar terkini anak perempuan Elainy Daly dan Nick Borden iaitu Eva Jean Borden yang kini berusia enam bulan lebih.

Untuk rekod, Elainy melahirkan anak pertama hasil perkongsian hidup bersama Eric melalui pembedahan pada 11 Julai tahun lalu.

Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GAMBAR ANAK - JACLYN VICTOR TERBUKA KONGSIKAN DI MEDIA SOSIAL

Tidak seperti sesetengah artis lain, Jaclyn Victor atau nama sebenarnya Jaclyn Joshua Thanaraj Victor, 37, mengambil pendekatan bersikap lebih terbuka berkongsi gambar-gambar anaknya, Jonah Joshiah Rivera yang kini berusia tiga bulan di laman sosial.

Menurut Jaclyn, walaupun dia tahu anaknya mungkin terdedah dengan risiko keselamatan, tetapi dia berharap perkara seperti itu dapat dijauhkan.

"Bagi saya, mahu dedahkan anak di media sosial ini terpulang pada pendirian masing-masing.

"Macam saya, dulu pernah juga terfikir tidak mahu dedahkan di media sosial, tetapi sejak bergelar ibu, perasaan mahu berkongsi kepada umum lebih terbuka," ujar jaclyn dipetik sebagai berkata.

Dalam pada itu, Jaclyn turut menyifatkan menjadi seorang ibu mengubah dirinya menjadi lebih tenang dalam menjalani aktiviti hariannya.

"Sukar untuk beritahu perasaan nikmatnya menjadi ibu ini, asyik rasa bahagia.

"Tetapi diakui, sikap saya juga mula berubah. Pengurus saya, Zulaikha kata, sekarang ini saya lebih tenang," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MYRA NATASHA, HALIM OTHMAN LEGA & BERSYUKUR SEGALANYA SELESAI,TIDAK PERLU BERSEMBUNYI LAGI

"Perasaan saya sekarang bebas dan boleh jadi diri sendiri, tak perlu bersembunyi dah. Selama 27 tahun ini, saya mengharungi ujian Allah dengan sabar, ikhlas dan menutup kemas segalanya. Bagaimanapun, saya bersyukur dan gembira kerana selepas identiti diri didedahkan, banyak sokongan positif diterima daripada ramai orang yang menerima baik kehadiran saya di dalam industri hiburan ini.

"Kini, apabila di lokasi penggambaran rakan artis juga sudah tahu saya adalah anak Halim Othman. Tak perlu sorok-sorok lagi dan saya pun boleh bekerja dengan 'happy'. Terima kasih saya ucapkan kepada semua," tutur anak tunggal pengacara dan bekas penyampai radio, Halim Othman iaitu Myra Natasha Abdullah yang sangat bersyukur segalanya sudah dapat diselesaikan dan tiada yang perlu dirahsiakan lagi.

Selama 27 tahun identiti dirinya sebagai anak Halim Othman dirahsiakan, kini Myra yang merupakan pengacara dan pelakon baharu itu lega tidak perlu bersembunyi lagi.

Malah, pada tahun ini Myra pulang beraya ke kampung halaman bapanya, Halim di Terengganu bagi meraikan Aidilfitri dan berkenalan dengan sanak-saudara yang belum pernah ditemui di sana. Dalam masa sama, Myra berkata, dia sudah mampu mengatur dan merancakkan karier seninya dengan penuh semangat.

Klik untuk gambar besar

Ujar Myra atau nama sebenarnya Yusmyra Natasya lagi, dia hanya ingin semua orang tahu siapa bapa kandungnya walaupun 'berbintikan' Abdullah dan bukan Halim. Katanya, apa yang berlaku sudah takdir hidupnya.

Menurut bekas pengacara Didik TV dan pelakon drama Republik Gombak itu, dia ikhlas dengan semua pendedahan dibuatnya dan bersyukur tindakan itu juga diterima baik oleh bapanya yang berasakan masa tepat sudah tiba untuk berterus terang.

Bagi Halim, 56, pula, dia menyifatkan dengan pendedahan dibuat bersama anaknya itu, mereka sudah boleh 'menutup buku lama' dan 'move on' untuk kehidupan seterusnya. Katanya, dia kini berasa bahagia dan tenang.

"Aidilfitri kali ini adalah yang pertama saya dapat raikan bersama Myra sebagai bapa dan anak. Selama ini, Myra memang beraya dengan keluarga ibunya saja kerana saya biasanya pulang ke kampung sendirian.

"Tapi, sekarang kami berpeluang untuk raya bersama kerana Myra akan ikut saya balik ke kampung di Terengganu selepas beraya bersama ibu dan keluarganya di sini. Saya teruja mahu perkenalkan Myra dengan saudara-mara dan sepupunya di kampung nanti.

"Alhamdulillah, keluarga saya juga menerima berita ini dengan baik kerana perihal perkahwinan saya dulu ada anggota keluarga yang tahu dan ramai juga yang tidak tahu. Namun, saya percayakan inilah masanya untuk mereka mengenali Myra," katanya.

Halim yang bercadang untuk bercuti ke luar negara selepas Aidilfitri ini memaklumkan, dia hanya ingin menjalani kehidupan yang tenang. Katanya, pada usia sudah melewati 50 tahun, soal kerjaya tidak terlalu difikirkan lagi.

Terdahulu, Halim mendedahkan pernah berkahwin di Thailand pada 1994 dan bercerai di sana juga dengan bekas isteri, Yusnita Omar, 47, pada 1998. Hasil perkongsian hidup bersama yang singkat itu, mereka dikurniakan Myra Natasya pada 1995, tetapi 'dibintikan Abdullah' kerana perkahwinan tidak didaftarkan di Malaysia termasuk tidak lagi tinggal sebumbung ketika itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MARIA TENGKU SABRI LANCAR BUKU 2 JJCM

INFO SEMASA:

Maria Tunku Sabri hari ini (4 Disember) bakal melancarkan buku kedua Jalan-Jalan cari Makan di Sheraton Imperial Hotel, Jalan Sultan Ismail, Kuala Lumpur. Buku panduan mengenai himpunan makanan terbaik Malaysia itu mampu menjadi panduan kepada masyarakat Malaysia dan pelancong khususnya untuk menjamu selera.

Antara makanan yang diketengahkan ialah makanan Melayu, Cina, India, Peranakan dan sebagainya. Majlis pelancaran akan disempurnakan oleh Menteri Pelancongan Malaysia YB Dato' Sri Dr. Ng Yen Yen dan tetamu VVIP yang turut hadir ialah YTM Tunku Dato' Paduka Khadijah Tunku Abdul Rahman Putra Al-Haj.

Klik untuk imej besar...

Turut memeriahkan majlis nanti ialah artis dan penggiat seni tempatan seperti David Teo, Zed Zaidi, Dharma Harun Al-Rashid, Syazwan Zulkifli, Adam Shah, Johan Ashaari, Kenchana Devi, Zalif  Sidek, Sharifah Zarina, Fazli Zainal dan Faezah Elai.

Majlis itu nanti akan turut diserikan dengan persembahan nyanyian oleh Fazli Zainal, demontrasi masakan dan cabutan bertuah.


"WE LOVE YOU BABAH...YOU ARE NOTHING BUT LOVE....." - DIANA DANIELLE

Menerusi laman Instagram, pelakon Datin Diana Danielle telah mengabadikan foto lama mereka sekeluarga ketika meraikan Aidilfitri lalu bersama suami juga pelakon dan pengarah Datuk Farid Kamil yang tidak dapat meraikan Aidilfitri tahun ini selepas dijatuhi dihukum penjara.

Dalam entri tersebut, Diana, 28, berkata, mereka sekeluarga akan sentiasa menyayangi Farid. Dalam pada itu, Diana turut mendedikasikan ucapan Aidilfitri kali ini buat rakyat Syria dan Palestin yang menjadi mangsa peperangan.

"Selamat Hari Raya Aidilfitri to All Muslims around the world and beyond. We love you Babah — you are our centre of gravity, our protector, our comedian, our imam, our provider, our everything. You are nothing but love and we are nothing but grateful for having you. ❤

"This Raya — My humble wish is for Syria, Palestine and all war ridden countries to be once and for all lifted from terror and devastation.. Malaysia as a nation has always been responsive and deeply empathetic — we speak up for those without a voice and we call out injustice where we see it.

Klik untuk gambar besar

"Nobody deserves to be stripped off their basic rights and i always try to remind people that if we allow this to continue in other countries and turn a blind eye, if it happens to us, no other country will put their necks out for us either. It is so important to keep solidarity on this matter.

"May we stand together to fight these endless inhumane acts, as well as tweak policies that will better provide and support refugees we welcomed into the country, like basic education, access to post traumatic treatments, healthcare, allowing them to work and build a future here. InsyaAllah ❤," tulis Diana.

Pada 15 Mei lalu, Farid, 38, dihukum penjara sembilan bulan atas kesalahan menggunakan dadah jenis Tetra Hydrocannibol (THC), tahun lalu. Pasangan berkenaan mendirikan rumah tangga pada 2012 dan dikurniakan dua cahaya mata iaitu Muhammad dan Nur Aurora.

www.myartis.com / Sumber & foto: Harian Metro & Instagram Diana Danielle

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HANYA DOA KAMI KIRIMKAN" - AMIR UKAYS TERKEJUT AKEL TERBUNUH

Berita bekas pemain dram kumpulan Ukays, Akel Zainal terbunuh dalam serangan tentera Russia di Syria, vokalis kumpulan itu, Amir atau nama sebenarnya Mohd Azmir Muhammad Yusof, 50, terkejut mendengar mengenai rakannya ini selepas kali terakhir bertemunya sekitar 2009.

Katanya, Akel sememangnya pendiam dan tidak menunjukkan sebarang tanda mahu menyertai militan, malah pada pertemuan itu, dia lebih banyak bercerita perkembangan perniagaan pakaian yang diusahakannya di Bukit Bintang.

Menurut Amir lagi, rakannya itu juga masih mempertahankan imej seperti ketika bersama Ukays apabila mengenakan jeans dan baju T bercetak kumpulan rock terkenal Barat: "Saya masih ingat, arwah datang uji bakat ketika kami dalam perancangan menghasilkan album 'Di Saat Luka Ku Berdarah' pada 1998. Setahun selepas itu, kami mendapat rezeki muncul dengan album 'Pijar Kasmaran'.

Klik untuk gambar besar

"Ketika itu, dugaan datang apabila saya ditimpa kemalangan. Ditambah keadaan ekonomi yang tidak menentu, perjalanan Ukays agak perlahan hingga masing-masing mencari rezeki dengan mengusahakan perniagaan. Saya tidak pasti dia buat (kerja) apa, tetapi Akel meninggalkan kami perlahan-lahan.

"Kami bagaimanapun, masih berhubung. Cuma, selepas itu dia semakin menyepi sehingga kami terserempak di Bukit Bintang. Selepas bertahun-tahun tiada khabar, saya dikejutkan pula dengan berita pembabitannya di Syria dan baru dimaklumkan, Allahyarham bersama keluarganya terbunuh. Sebagai rakan, hanya doa kami kirimkan," katanya.

Akel atau nama sebenarnya, Wan Mohd Aquil Wan Zainal Abidin, yang menyertai Daesh pada 2014, disahkan maut dalam serangan udara tentera Russia di Syria pada Mac lalu. Turut terkorban isteri dan dua anaknya berusia dua dan tiga tahun. Perkara itu disahkan Ketua Penolong Pengarah Bahagian Anti Pengganas (E8) Cawangan Khas Bukit Aman, Datuk Ayob Khan Mydin Pitchay. Katanya, hasil maklumat risikan mendapati rumah mereka di Baghouz, Syria terkena letupan bom dalam serangan udara.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"CUKUP-CUKUPLAH HERET & AIB" - SAJAT AKUI KELUARGA TANGGUNG MALU

Kita semua sedia maklum bahawa isu jantina usahawan terkenal, Nur Sajat Kamarzaman menjadi perdebatan sehinggan ke hari ini.

Sajat meluahkan rasa pelik dan malu mengapa status jantinannya menjadi isu perdebatan dan meminta orang ramai berhenti bercakap mengenainya.

"Cukup-cukuplah mengheret dan mengaibkan narna saya. Kasihanilah keluarga saya yang terpaksa menanggung malu aklbat isu yang melanda ini.

"Kalau anda berada di tempat saya pasti anda juga tidak mahu perkara ini terus diperdebatkan dan menjadi isu besar," katanya.

Klik untuk gambar besar

Menerusi laman Facebook juga, Sajat mempersoalkan tindakan orang ramai yang menjadikan jantinanya sebagai isu besar sedangkan mereka patut meningkatkan ekonomi sekarang yang makin teruk. Tambah Sajat, beliau hanya ingin membantu orang ramai menjana pendapatan lebih.

"Saya masih ada ibu bapa yang punya hati dan perasaan. Saya masih ada keluarga dan anak-anak yang perlu ditanggung. Saya di sini mahu membantu ibu tunggal serta masyarakat Melayu menjana pendapatan.

"Mengapa saya dilayan seperti badut sehingga nama saya dicalar sedemikian rupa. Saya sudah melakukan apa yang terdaya mengapa ia perlu menjadi isu besar," ujarnya yang mempersoalkan mengapa isi jantinanya menjadi perhatian sedangkan terdapat isu lain yang lebih penting seperti isu ekonomi.

Sebelum ini, wakil Jabatan Kemajuan Islam Malaysia (JAKIM) telah mengadakan pertemuan dengan Sajat berkenaan jantinanya.

Ini setelah Sir Azri atau Papagomo membuat aduan kepada Menteri di Jabatan Perdana Menteri, Datuk Seri Jamil Khir mengenai Sajat yang didakwanya seorang lelaki tetapi dibiarkan mengaku dirinya wanita sehingga mengelirukan umum.

Setelah itu, JAKIM masih belum mendedahkan hasil siasatannya, namun memberitahu akan mendedahkan identiti jantina Sajat setelah beberapa proses yang perlu dilakukan. Proses itu melibatkan banyak pihak dan mengambil masa sekurang-kurangnya sebulan.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


VIDEO AQIQAH ANAK TOMOK BAKAL DIGUNAKAN OPRAH WINFREY

Rezeki anak!

Disebabkan rajin memuat naik video dan gambar anak di Youtube dan Instagram, penyanyi Tomok atau nama sebenarnya Shah Indrawan bin Ismail menerima tawaran menarik daripada pihak produksi antarabangsa, Oprah Winfrey Network.

Artikel terdahulu:

VIDEO MAJLIS AQIQAH & CUKUR JAMBUL ANAK TOMOK

Ini kerana, Foto dan video yang dikongsi oleh Tomok mendapat perhatian ramai... tambah-tambah dengan kecomelan anaknya Arrian. Difahamkan, Oprah tertarik dengan salah sebuah video majlis Aqiqah Arrian untuk digabungkan dengan video-video budaya unik seluruh dunia menerusi sebuah dokumentari khas.

Adiwira negara - klik untuk gambar besar

"Pada mulanya saya kurang yakin dengan email yang diterima oleh adik saya. Tetapi selepas dua tiga kali berbalas email dengan mereka, saya mula rasa mereka memang serius berminat dengan video Aqiqah Arrian.

"Pihak produksi di sana hanya mahu menggunakan beberapa saat sahaja dari video majlis tersebut. Semuanya masih dalam perbincangan dan saya serahkan perkara ini semua pada adik saya. Jika, mereka berhasrat mahu guna video tersebut, Alhamdulillah," ujarnya dipetik sebagai berkata.

Sicomel dapat duit raya

Bagaimanapun, mengenai soal bayaran yang bakal diterima, kata Tomok ia masih terlalu awal berfikir ke arah itu.

Terdahulu, Tomok menjelaskan yang dia amat gembira dan teruja apabila isterinya disahkan hamil anak kedua baru-baru ini.

"Alhamdulillah saya sangat teruja dan bersyukur selepas isteri disahkan sedang hamil anak kedua. Bulan Ramadhan dan juga Syawal sangat bermakna buat saya dan keluarga.

"Kandungan isteri baru berusia tiga minggu dan dan Insya Allah dijangka bersalin pada bulan Februari tahun hadapan," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"DOAKAN YANG TERBAIK BUAT SAYA & AWI" - ATIKAH SUHAIME

Mengakui persiapan perkahwinannya dengan penyanyi Awi Rafael berjalan dengan lancar, pelakon Atikah Suhaime berkata buat masa sekarang dia masih sibuk dengan kerjaya seni dan dalam masa yang sama mencuri masa untuk melakukan persediaan perkahwin yang akan berlangsung pada 15 Mac 2019.

"Sekarang ini semuanya berjalan dengan lancar dan kini separuh persiapan sudah dilakukan seperti yang dirancang. Buat masa sekarang fokus saya adalah untuk melakukan majlis perkahwinan di Singapura sahaja dulu dan masih tidak mempunyai rancangan adakan majlis di Malaysia.

"Mungkin saya akan adakan majlis makan-makan sahaja dengan peminat di Malaysia selepas majlis di Singapura selesai. Apapun doakan yang terbaik buat saya dan Awi semoga segalanya akan dipermudahkan,"  katanya kepada HLive.

Untuk makluman, Awi dan Atikah Suhaime telah selamat melangsungkan pertunangan pada 17 Mac 2018 di sebuah majlis tertutup yang dihadiri oleh ahli keluarga rapat di Royal Palm Central, Clarke Quay Singapura.

Klik untuk gambar besar

www.myartis.com / Sumber: Astro Gempak & HLive

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAYU DENGAR LAGU RAYA - MAK WAN LATAH SEDIH ANAK TAK BOLEH BALIK, DERITA SAKIT SEORANG DIRI

"Persiapan raya tak ada, Mak Wan sakit pun anak-anak tak boleh balik... inikan pula nak menyambut raya. Mak Wan raya sorang-sorang jelah. Nak dengar lagu pun kita rasa macam sayu," itulah luahan pelakon veteran Mak Wan Latah yang sayu mengenang nasib menyambut bulan Syawal tanpa kehadiran anak-anak yang tinggal berjauhan dengannya.

Kata Mak Wan atau nama sebenarnya Halimaton Saadiah Mohd Daud, seperti tahun lalu dia tidak membuat sebarang persediaan kerana hanya meraikan Aidilfitri seorang diri.

Cerita Mak Wan lagi dia bagaimanapun bersyukur apabila kesihatannya bertambah baik untuk dia terus bekerja: "Alhamdulillah sekarang ni Mak Wan masih boleh kerja, produksi pun faham dengan keadaan Mak Wan," katanya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN ISTERI JUMPA PEGUAM - FIZO OMAR BELUM SEDIA BERI KENYATAN

"Maaf, saya tidak menjawab panggilan dan membalas mesej. Saya bukannya lari, tetapi belum bersedia memberikan apa-apa kenyataan, buat masa ini. Saya faham kerjaya wartawan, namun ini bukanlah masa yang sesuai mengeluarkan kenyataan.

"Doa yang baik-baik buat saya dan Mawar," demikian kata pelakon Fizo Omar, 34, yang menegaskan belum bersedia untuk memberikan sebarang kenyataan berhubung dakwaan mengatakan isterinya, Mawar Abdul Karim, 30, mendapatkan khidmat peguam bagi menyelesaikan kemelut rumah tangga mereka.

Menerusi kolum Desas-Desus dalam sisipan B*POP, semalam, sumber mendakwa, Mawar sudah pun menemui peguam, baru-baru ini, bagi mendapatkan nasihat berhubung perkara berkenaan. Sebelum ini, mahligai pasangan terbabit dikatakan berdepan masalah dan mula menjadi bualan apabila pelakon filem 'Isyarat Cinta' itu dilihat meraikan Syawal berasingan dengan isteri dan anak.

Fizo yang turut dikenali sebagai usahawan dilaporkan beraya di Kelantan, manakala Mawar dan anaknya pula meraikan lebaran di Pulau Pinang. Mengikut perancangan, mereka sepatutnya meraikan Aidilfitri di Kota Bharu, Kelantan. Namun, Mawar dan anaknya dikatakan terpaksa pulang ke Pulau Pinang apabila bapa Mawar jatuh sakit.

Klik untuk gambar besar

www.myartis.com / Sumber & foto: Berita Harian & Instagram Fizo Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA KEK KLON MUKA RUHAINIES JADI JENAKA NETIZEN

Bakal meraikan ulang tahun kelahirannya yang ke-27 pada 27 Julai ini, pelakon Ruhainies bagaimanapun telah diraikan lebih awal. Namun apa yang menarik perhatian adalah kek Ruhainies sempena majlis kejutan hari jadinya pada Jumaat.

Kek yang diklonkan dipercayai mengikut wajah Ruhainies itu mengundang ketawa ramai apabila usaha itu seolah-olah gagal. Dalam video yang dimuat naik oleh Ruhanies sendiri di Instagram, kek bertatahkan kepala wanita bersolek dengan rambut panjang mengurai itu disifatkan serba-serbi tak kena oleh netizen.

"Tak tahu nak gelak ke nak sedih tengok kek hari jadi Ruhainies," tulis salah seorang pengguna di Twitter. - Apsal serupa dengan mak nyah dari Thailand tu?" soal pengguna lain. - "Muka kek dia muka dialah," sahut warganet lain pula.

Bagaimanapun, ada yang memuji usaha Ruhainies untuk menghargai hasil kerja keras individu lain menghasilkan kek tersebut. Malah, ada yang beranggapan karya pencuci mulut itu bersifat realistik: "Harap kek ini tak ada rupa sesiapalah. Kalau dah rupa sebiji manusia hidup macam kanibal dah," tulis pengguna lain. - "Yang penting dia menghargai kek itu," sahut pengguna lain.

Klik untuk gambar besar

www.myartis.com / Sumber & foto: Astro Gempak & Instagram Ruhainies

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MARIA FARIDA JADI PUNCA KAWAN BAIKNYA BERCERAI?

Kecoh di laman sosial mengenai dakwaan yang mengatakan Maria Farida menjadi punca kepada keruntuhan rumah tangga suami isteri.

Malah pelakon tersebut turut digelar sundal oleh bekas isteri lelaki berkenaan dalam satu muatnaik status di Facebook.

Klik gambar untuk size besar

Melalui muatnaik gambar wanita berkenaan dengan nama Izlny Karen di Facebook, dia menyatakan bahawa Maria yang juga merupakan rakannya sendiri sanggup untuk merampas suaminya.

Selain itu wanita tersebut juga mendakwa mungkin dia telah di'mandrem' oleh Maria sendiri.

Bagaimanapun, tidak lama kemudian, anak kepada Izlny sendiri iaitu Shazleen Rahman telah memuatnaik satu kenyataan di Instagram berhubung dengan perangai sebenar ibu mereka yang kelihatan seperti menjadi mangsa keadaan sebelum ini.

Menurut anak wanita berkenaan, ibu mereka juga pernah ditangkap khalwat bersama lelaki lain, selalu mabuk malah turut menghalau mereka keluar daripada rumah dan dijaga oleh bapa mereka.

Sehingga kini, Maria Farida sendiri belum mengeluarkan sebarang kenyataan namun harapnya semua perkara yang berlaku tidak melarat kepada sesuatu yang lebih teruk. Malah pastinya Maria sendiri mempunyai penjelasan terbaik mengenai perkara tersebut.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SEDIH IBU DIKECAM: "TAK CAKAP BURUK MAK ORANG" - ELFIRA

Ketika bercerita mengenai ibunya iaitu Filzah Yusuff yang sanggup mempertahankan maruahnya ketika dia berdepan kecaman netizen, pelakon Elfira Loy terharu dan tidak mampu menahan sebak.

Elfira atau nama penuhnya Nurul Elfira Loy Binti Ahmad Sabri, 24, berkata dia mengagumi wanita tersebut dan percaya apa yang dilakukan oleh ibu itu merupakan perancangan terbaik.

"Selepas apa yang berlaku, emak sanggup ambil segala tuduhan ini kerana tak nak orang kutuk saya atau salahkan saya.

"Dia cakap tidak apa kalau orang benci mama, cakap buruk fasal mama, janji orang tahu saya bukan macam itu dan saya wanita yang kuat.

"Saya kasihan bila orang cakap macam itu dekat mak saya sebab saya tak pernah cakap (ayat buruk) macam itu dekat mak orang lain.

Klik untuk gambar besar

"Tapi saya tahu dia buat ini semua supaya orang tahu saya tak salah kerana saya dah buat yang terbaik," tuturnya syang menitiskan air mata ketika ditemubual dalam program terbaharunya menerusi siaran langsung di laman Instagram adiknya Ezlisa Loy pada Jumaat.

Dalam siaran tersebut, Elfira turut melancarkan program bual bicara baharu diberi nama The El Live Show yang bakal bersiaran secara langsung di laman Instagram miliknya setiap bulan.

Sementara itu, pelakon drama 'Separuh Jiwaku' ini menjadikan ibunya sebagai sumber inspirasi untuk terus bangkit dan kuat berdepan ujian hidup.

"Saya kuat dan terus berada di sini kerana emak saya, dia wanita yang sangat kuat dan sebab dia saya nak terus berlakon dan buat saya nak kerja keras.

"Dia sumber inspirasi saya kerana dia tak pernah berhenti bekerja dan sentiasa fikir fasal anak-anak dan bukan sebab diri sendiri," ujarnya.

Dalam pada itu, Elfira turut mengucapkan terima kasih kepada peminat yang tidak henti-henti menyokong perjalanan karier sepanjang bergelar anak seni.

Meskipun, mereka tidak mengetahui perkara sebenar yang berlaku, namun ucapan dan kata-kata semangat itu membuatkan dirinya terus kuat.

"Terima kasih kepada semua peminat yang sentiasa sokong dan selalu berada dan memahami saya. Saya tahu anda tak tahu cerita sebenar tapi terus bagi kata-kata semangat.

"Saya baca semua mesej peribadi dan ucapan itu buatkan saya bersemangat, mungkin ada yang rasa benda itu simple tapi ia membuatkan saya jadi lebih kuat setiap saat," katanya.

Sebelum ini, nama Elfira menjadi perbualan hangat netizen apabila ibunya mengesahkan ikatan pertunangan di antara anak perempuannya dengan penyanyi Sufian Suhaimi sudah berakhir.

Pihak perempuan sudah memulangkan cincin pertunangan di rumah keluarga Sufian di Muar, Johor pada 18 Februari lalu.

Pasangan itu mengikat tali pertunangan pada 6 Oktober 2017 dan sepatutnya melangsungkan pernikahan pada Jumaat.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA JANDA BERTEMU DUDA...

"Pada mulanya keluarga saya menetapkan tarikh untuk kami bernikah pada 1 Oktober 2011 tetapi akkhirnya kami membuat keputusan lebih baik majlis ini diadakan serentak dengan sambutan Festival Kahwin-Kahwin Masyhur 1Malaysia Negeri Johor 2011. Lagipun jaraknya tidak jauh.
 "Walaupun ia besar-besaran, tetapi saya rasa tidak salah kerana ia bertujuan untuk meraikan perkahwinan kami," ujar Noraniza Idris, 43, dipetik sebagai berkata ketika sidang media mengumumkan tarikh pernikahan mereka di Menara Yayasan Tun Razak, Kuala Lumpur.
   Dia yang hadir bersama tunangnya, Jeffri Hudi, 52, iaitu bilal sebuah masjid di Singapura kelihatan tidak lokek berkongsi kisah cinta mereka. Katanya, dia mula terbuka hati untuk berkahwin dengan Jeffri, duda anak empat setelah mengenali hati budi lelaki itu.
 Perkahwinan yang dirancang itu merupakan perkahwinan ketiga buat Noraniza dan perkahwinan kedua buat Jeffri. Noraniza sebelum ini mempunyai dua orang anak lelaki.
 "Saya yakin dia merupakan jodoh saya kerana dia seorang yang berterus-terang dan menyokong setiap perkara yang saya lakukan.
 "Hubungan kami terjalin sejak kami bertemu untuk urusan jualan amal anak yatim di Bazar Ramadan pada tahun lalu.
   "Kemudian pada 22 April tahun ini, kami bertunang dan seterusnya menetapkan majlis pernikahan ini," katanya.
 Sementara Jeffri pula tertarik dengan Noraniza kerana wanita itu memiliki sifat berwibawa.
 "Saya juga menyenangi sikap Noraniza yang berterus-terang dan yang paling buat saya tidak dapat melupakannya apabila makan biskut tat nenas.
 "Yang penting semua pihak merestui dan gembira dengan perkahwinan ini," ujar Jeffri.
   .


SOAL ANAK SULUNG: AMMAR ALFIAN TERUJA - ISTERI BALAS DENGAN SINDIRAN 'PADU'

Pelakon yang popular menerusi filem 'Paskal' iaitu Ammar Alfian yang sebelum ini kecoh dengan kontroversi selepas didakwa telah berlaku curang saat isterinya sedang sarat hamil anak pertama mereka. Tentunya isu melibatkan kecurangan mendapat perhatian dan menimbulkan kemarahan netizen apatah lagi tersebar beberapa bukti perbualan WhatsApp dimana Ammar mengaku seorang penipu dan dia sememangnya curang.

Namun, Ammar mengambil keputusan untuk berdiam diri dan tidak membicarakan soal kemelut rumah tangganya itu lagi. Terbaru, Ammar menerusi Instagram Story memuat naik foto meluahkan rasa terujanya untuk menyambut kelahiran anak sulungnya tidak lama lagi.

Keterujaan Ammar itu turut mendapat perhatian isterinya, Nelissa Nezam yang kemudiannya membalas semula kenyataan suaminya itu dengan sindiran padu, menggunakan petikan kata-kata daripada artis antarabangsa John Legend. Ammar dan juga Nelissa yang merupakan seorang model antarabangsa mendirikan rumah tangga pada 6 Mac 2016. Nelissa kini sedang hamil tujuh bulan.

Klik untuk gambar besar

www.myartis.com / Sumber & foto: Media Hiburan & Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HATI KELUARGA SAYA PERLU JAGA... BEGITU JUGA MIMI LANA" -  SYAFIQ KYLE NAFI DAKWAAN NIKAH TAHUN DEPAN

Baru-baru ini, timbul dakwaan yang mengatakan pelakon Syafiq Kyle mengeluarkan kenyataan dengan membuat pengumuman bakal melangsungkan perkahwinan bersama pelakon Mimi Lana pada tahun hadapan.

Bagaimanapun, dakwaan berkenaan telah dinafikan Syafiq. Ini kerana kata Syafiq, jawapan yang diberikan telah diubah, memandangkan dia tidak pernah menyatakan sebarang tarikh rasmi bagi penamatan zaman bujangnya.

"Baru-baru ini, saya ada ditemu bual menerusi panggilan telefon bagi mempromosikan filem Siku 12. Pada akhir temu bual itu, saya ditanyakan soalan provokasi - bilakah saya akan tamatkan zaman bujang.

"Secara jujur dan menghormati penulis, saya beritahu mungkin bukan tahun ini dan tiada perancangan dilakukan selain jadual saya yang padat sehingga hujung tahun.

Klik untuk gambar besar

"Saya menjawab soalan di atas setelah ditanya ura-ura yang saya telah melakukan persiapan untuk majlis pernikahan pada penghujung tahun ini. Sepanjang temu bual berlangsung, saya tidak pernah menyatakan sebarang tarikh atau melakukan sebarang pengumuman," jelasnya yang dipetik sebagai berkata kepada Gempak.

Dalam masa yang sama, Syafiq ataua sebenarnya Mohd Syafiq Shamim Abdul Razak berkata, dia pasti akan mengumumkan tentang tarikh pernikahan jika telah sampai masanya.=

"Saya mempunyai keluarga yang perlu saya jaga hati mereka... begitu juga dengan Mimi Lana. Insya-Allah, saya akan beritahu bila semuanya sudah pasti, doakan yang baik baik untuk kami," tutur Syafiq.

Terdahulu, media tempatan melaporkan yang Syafiq bakal berkahwin dengan Mimi Lana pada tahun hadapan. Menerusi laporan berkenaan, Syafiq juga dikatakan mungkin tidak akan mengikat tali pertunangan dan terus ke fasa pernikahan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIANA DANIELLE IDAM ANAK LELAKI

Mengenai jantina anak kedua, Diana Danielle berkata dia mahupun suaminya sendiri, Farid Kamil masih belum mengetahui jantina bayi tersebut dan bagi Diana sendiri dia tidak kisah sama ada bayi tersebut lelaki atau perempuan.

Di sepanjang kehamilannya yang sudah memasuki tujuh bulan itu juga Diana tidak mengalami masalah alahan dan kekal cergas seperti biasa, cuma telah pun berehat seketika daripada kerjayanya.

Klik gambar untuk size besar

"Jantina kami masih belum mahu mengetahuinya lagi dan tidak ada masalah sangat untuk membuat persiapan. Saya tak kisah dapat anak lelaki atau perempuan. Tapi saya lagi nak ramai anak lelaki sebab dia boleh kawan dengan Muhammad, mungkin juga sebab saya perempuan saya nak banyak hero”

"Tapi tak kisahlah lelaki atau perempuan nanti bila mereka berkahwin saya akan dapat menantu lelaki atau perempuan juga. Sepanjang 7 bulan mengandung saya Alhamdulillah masih aktif dan buat kerja-kerja biasa cuma tak angkat benda-berat. Selain itu, makan makanan yang berkhasiat yang dipantau oleh suami (Farid Kamil)," ujar Diana dipetik sebagai berkata.

Dalam pada itu, Diana memberitahu yang dia akan cuba bersungguh untuk berpantang secara tradisional walaupun sebelum ini mengamalkannya cuma masih banyak lagi yang perlu dipelajari dan diamalkannya untuk anak keduanya kali ini.

"Sebelum ini saya pernah dengar daripada kawan saya katanya anak ketiganya dia betul-betul jaga pantang temasuklah cara pemakanan sehinggalah dalamannya. Hasilnya dia begitu senang untuk membesarkan anaknya daripada dulu dia kurang mengamalkan pantang ini," demikianlah kata Diana Danielle.

"Saya dahulu pun bukanlah tidak menjaga pantang tapi saya tak ambil serius. Bila saya mendengarkan pengalaman daripada kawan saya, sebenarnya proses pantang ini banyak faedahnya sekiranya betul-betul mengamalkan pantang," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


STATUS AGAMA SUAMI & PERKAHWINAN RAJA ILYA DIPERSOALKAN

Ramai mula mempersoalkan dan meragui status perkahwinan pelakon Raja Ilya bersama jejaka dari Australia, Trent Garrett selepas sehari Ilya memuatnaik gambar perkahwinan beliau.

Rata-rata komen yang ditinggalkan peminat di media sosial meragui proses perkahwinan Ilya kerana tiada sebarang video atau gambar proses akad nikah dijalankan seperti kebiasaan pasangan lain.

Selain itu, ada beberapa orang peminat yang bertanyakan sama ada suami Raja Ilya itu sudah memeluk Islam atau masih memegang agama asal beliau.

Klik untuk gambar besar

Paling mendapat perhatian adalah busana perkahwinan yang digayakan Ilya semalam selain gambar pasangan itu bercium mulut yang dianggap tidak manis ditunjukkan di media sosial.

Banyak sebenarnya persoalan tentang perkahwinan Ilya dan jejaka dari Australia ini yang memerlukan jawapan namun hanya empunya badan mampu menjawabnya. Kami harap Raja Ilya dapat memberikan penjelasan kepada peminatnya yang ingin tahu.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


2 BULAN SAKIT - NASSIER SELAMAT JALANI PEMBEDAHAN

Selepas dua bulan menanggung derita, penyanyi popular era 80-an, Datuk Nassier Wahab, 55, telah selamat menjalani pembedahan membuang kelenjar dan ketumbuhan pada leher di pusat perubatan swasta di Shah Alam, Selangor, awal pagi kelmarin.

Pembantu peribadinya, Alif Salim, berkata kelenjar sebesar bola ping pong pada leher kiri penyanyi itu berpunca daripada gangguan saraf selepas mencabut gigi sekitar awal tahun ini.

"Pembedahan kecil ini memang perlu dilakukan segera kerana ia semakin membesar. Walaupun tak sakit, beliau rasa kurang selesa dan risau jika penyakit lain pula datang andai ia ditangguhkan.

"Malah, sehari sebelum masuk ke hospital untuk membuat persediaan pembedahan, bengkak kelenjar itu katanya mula berdenyut-denyut. Alhamdulillah, semuanya sudah selesai.

"Berikutan ia hanya pembedahan kecil, doktor memintanya berehat beberapa hari saja sebelum bekerja semula. Kami ucapkan terima kasih di atas doa yang diberikan orang ramai," katanya.

Klik untuk gambar besar

Kata Alif lagi, Nassier dibenarkan pulang ke rumah, semelam, dan bakal mengadakan persembahan pertama selepas keluar wad pada 20 April ini di Ipoh, Perak.

"Datuk seorang yang kuat semangat dan komited pada janji. Ikutkan, beliau pastikan tiada tugasan yang dibatal atau ditunda sebelum beliau menjalani pembedahan ini.

"Apa pun, sebelum meneruskan persembahan di Perak, beliau sudah mendapatkan kebenaran doktor dulu," jelasnya mengenai penyanyi yang bakal tampil dengan album baharu berjudul Dunia Cinta itu.

Terdahulu, penyanyi berpengalaman itu meluahkan rasa kesyukuran apabila segala urusan sepanjang berada di hospital dipermudahkan.

"Syukur, alhamdulillah pembedahan berjalan lancar di bawah pengawasan doktor pakar. Tinggal untuk berehat saja dan kembali aktif untuk meneruskan kehidupan.

"Saya menahan sakit lebih kurang dua bulan selepas menjalani pembedahan gigi. Mungkin kuman atau implikasi daripada pembedahan yang terbentuk menjadi kelenjar dan ketumbuhan.

"Dalam tiga hari lagi saya dibenarkan keluar hospital. Terima kasih juga di atas doa anda sekalian," tuturnya menerusi perkongsian gambar berbaju pesakit di katil hospital yang disertakan kapsyen di laman Instagram peribadinya, pagi semalam.

Nassier yang popular dengan lagu 'Memori Cinta Luka' itu dinasihatkan oleh doktor untuk berehat selama seminggu dan hanya akan kembali meneruskan aktiviti seni seperti biasa selepas mendapat kebenaran doktor.

www.myartis.com / Sumber: Berita Harian, Astro Gempak & Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


5 GAMBAR - KEMESRAAN ABBY ABADI & MEMEY SUHAIZA

Gembira kami melihat hubungan mesra yang terjalin di antara Abby Abadi dan Memey Suhaiza yang semakin hari semakin baik. Ini sememangnya satu contoh yang sangat baik kepada kita semua.

Rata-rata netizen puji dan kagum dengan Abby dan Memey yang masih lagi berbaik-baik dan peminat harap mereka ini akan teruskan hubungan murni yang terjalin dan terus kuat.

Tahniah kepada Abby, Memey, Norman dan keluarga mereka yang menunjukkan nilai murni ini. Semoga hubungan baik ini akan terus berkekalan dan makin akrab di masa hadapan. Sama-sama kita doakan.

Klik untuk gambar besar

--- IKLAN ---

Foto: Abby Abadi IG, Memey Suhaiza IG & Norman Hakim IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BERITA RINGKAS HIBURAN TEMPATAN - #1

NING AKUI SEDANG HAMIL

Ning Baizura kini hamil dan tanpa berselindung akan berkongsi cerita tentang kehamilannya itu tidak lama lagi.

"Insya Allah, jika tiada aral minggu depan saya akan menguar-uarkannya.Anda mesti datang," kata Ning Baizura kepada media ketika majlis gala tayangan filem Untuk 3 Hari arahan Afdlin Shauki. END.

'TEMAN PENGGANTI' CEDOK LAGU NORKUMALASARI?

Pengenalan (intro) lagu Teman Pengganti nyanyian Black bersama Mallique yang popular ketika ini adalah ilham yang dicedok daripada melodi lagu nyanyian Noorkumalasari iaitu Hati Seorang Kekasih yang pernah popular pada tahun 80-an.

Malah ada yang berkata tindakan Mallique selaku komposer lagu Teman Pengganti dikatakan tidak profesional apabila dia diberitakan tidak meminta kebenaran daripada pemegang hak cipta asal lagu tersebut iaitu Warner Music (M) Sdn Bhd.

Bagaimanapun Pengurus A&R Warner Music (M), Mokhtaza Ahmad yang dihubungi bagi mengulas perkara tersebut berkata, komposer berkenaan tidak melakukan kesalahan kerana lagu yang dikatakan ‘dicedok’ itu mematuhi melebihi kiraan tertentu iaitu tidak melebihi lapan bar.

"Jika sesebuah lagu yang sama melodinya dengan lagu asal diambil melebihi lapan bar, barulah ia menjadi kesalahan dan pemegang hak cipta sesebuah lagu boleh ambil tindakan mahkamah.

"Dalam hal ini, kod pengenalan (intro) lagu Teman Pengganti yang diambil berdasarkan melodi Hati Seorang Kekasih bukanlah satu kesalahan," ujarnya kepada media.  END.

ARTIS DIBAYAR BURUKKAN KERAJAAN

Presiden Persatuan Seniman Malaysia (Seniman) Zed Zaidi mendedahkan terdapat segelintir artis dibayar puluhan ribu ringgit oleh parti politik tertentu dalam usaha menghasut rakyat membenci kerajaan.

Dakwanya, artis-artis tersebut akan hadir dalam ceramah-ceramah anjuran parti politik berkenaan dan mereka akan diberi imbuhan yang nilainya melebihi jumlah bulanan ketika mereka aktif dalam dunia seni sebelum ini.

“Hasil maklumat yang kami peroleh, artis-artis yang cenderung kepada parti politik tertentu dengan menyertai ceramah-ceramah mendapat imbuhan berlipat ganda berbanding ketika mereka aktif dalam bidang seni.

“Jumlah pendapatan itu mencecah puluhan ribu ringgit sebulan bergantung kepada banyak mana program ceramah yang mereka sertai dalam masa sebulan,” katanya kepada media.  END.


FOTO SUAMI 'LENYAP' - ELVINA CABAR WANITA KONGSI MESEJ PERBUALAN

Pelakon Datin Elvina Mohamad sebelum ini telah berkongsi paparan skrin gambar seorang wanita dan mempersoalkan mengapa wanita tersebut tergamak mengganggu rumah tangganya.

Bagaimanapun, wanita yang bekerja sebagai ejen insuran itu menjelaskan hubungannya dengan Haniff hanya sebagai klien dan ejen sahaja.

Dalam pada itu, Elvina turut membidas netizen yang menilainya dan meninggalkan komen yang kurang sopan kerana merasakan mereka tidak melalui apa yang sedang dilaluinya sekarang.

"Awak semua tidak berada di tempat saya, jadi jangan mengajar saya apa yanv perlu saya lakukan. Jangan mempertikaikan tindakan saya kerana anda tak tahu apa yang saya rasa kini," ujarnya.

Kemelut rumah tangga yang melanda Elvina terus berpanjangan dan semua gambar suaminya, Datuk Mohd Haniff Borhan termasuk gambar perkahwinan mereka 'lenyap' dari akaun Instagram miliknya.

Klik untuk gambar besar

Berdasarkan kenyataan yang dibuat di Insta Storiesnya, Elvina menegaskan dia bukan terbawa-bawa emosi kerana sedang berpantang, apatah lagi meroyan.

Malah dia turut mencabar wanita yang didakwa sebagai orang ketiga dalam rumah tangga yang baru sembilan bulan dibina, berkongsi mesej perbualan dengan suaminya di media sosial.

"Alang-alang awak dah tunjuk perbualan kita, apa kata awak tunjuk perbualan antara awak dan suami saya? Disebabkan awak nak sangat buktikan kepada semua yang awak tak buat apa-apa selain menjual insuran kepada dia.

"Dan tolonglah, jangan guna alasan itu (dia baru bersalin, sebab itu dia meroyan) pada saya, sebagai cara untuk menutup sikap tidak tahu malu awak. Jangan buat begitu...

"Kelakar bila awak cakap saya buat benda itu mencari publisiti murahan. Tidak, saya buat ini sebab nak awak tahu apa yang awak buat itu SALAH.

"Jadi, pada wanita di luar sana yang nak jadi pemusnah rumah tangga, ketahuilah ada sesuatu yang akan datang pada awak.

"Sebab semua yang awak buat ada akibatnya. Walaupun kalau awak cuba untuk lari daripada itu awak tetap dapat ditangkap," tulisnya.

Elvina yang kini masih dalam proses berpantang selepas melahirkan putera sulung, Karl Manteen pada 1 Disember lalu, mendirikan rumah tangga dengan Haniff pada 18 Mac 2018.

www.myartis.com / Sumber: Sinar Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TIDAK LAYAK BUAT KEBAIKAN... MUNGKIN MEREKA SUKA TENGOK SAYA MELACUR..." - SAJAT

"Orang macam saya ini tidak layak buat kebaikan. Main otak sampai saya tak betul. Kadang-kadang tulisan jawi pun sudah nampak terbalik. Mungkin mereka suka tengok saya melacur daripada buat kerja elok kot (agaknya).

"Orang macam saya ini tak layak hidup macam orang biasa. Memang kena duduk dekat lorong buat kerja massage (urut) ataupun melacur online (atas talian). Buat sedekah itu adalah mainan agama.

"Pakaian perempuan pula (pakaian sopan) walaupun sudah mempunyai kemaluan wanita. #5harimakanubattidur," kata usahawan kosmetik, Sajat atau nama sebenarnya Muhammad Sajjad Kamaruzzaman menerusi satu entri yang dimuat naik di laman Instagram miliknya.

Sejak beberapa hari lalu, nama Sajat kembali menjadi bualan ramai selepas memuat naik video pendedahan ditahan oleh Jabatan Agama Islam Selangor (JAIS).

Klik untuk gambar besar

Sajat memaklumkan dia ditahan di Pusat Penahanan Sementara, Kuala Kubu Bahru susulan laporan yang dibuat pada Ogos 2018 di mana dia mengenakan pakaian wanita ketika majlis doa selamat yang diadakan di Wisma Nur Sajat, Seksyen 16 Shah Alam.

Menerusi perkongsian terbaru, Sajat dilihat meluahkan rasa kecewa dengan apa yang berlaku dan mengenang nasib dirinya apabila ditangkap kerana bersedekah.

Sajat berkata lagi mungkin orang ramai lebih suka dia melakukan kerja kotor daripada melakukan amal kebajikan. Ujarnya, mungkin dia tidak layak dalam agama Islam.

Jelas Sajat lagi, meskipun dia melakukan amal kebajikan dengan bersedekah tetapi dikatakan mempermainkan agama. Sajat turut mempersoalkan dimana salahnya apabila berpakaian wanita sedangkan sudah mempunyai kemaluan wanita.

"Orang macam saya ini tak layak untuk hidup macam orang biasa! Memang kena duduk kat lorong, buat kerja massage atau pun melacur online! Buat sedekah tu adalah mainan agama! Pakai perempuan pulak(pakaian sopan ).. Walaupun dah mempunyai kemaluan wanita!" tulisnya.

Sajat dalam masa sama turut berkata yang dia ditindas dan tidak mendapat hak asasi manusia, meskipun sudah melaksanakan tanggungjawab dengan membayar zakat dan segala cukai.

"Nasib nasib bayar zakat, bayar lhdn, bayar tax, bayar gst! Tapi saya tak dapat hak asasi manusia!! Semua kena tindas!" ujarnya lagi.

www.myartis.com / Sumber: Rotikaya & Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO - ISTERI SYAMSUL YUSOF TERSELAMAT DALAM KEMALANGAN

Isteri kepada Syamsul Yusof iaitu Puteri Sarah Liyana terselamat dalam satu kemalangan di Ukay Perdana, Hulu Kelang, Selangor, baru-baru ini. Kejadian tersebut telah dikongsi oleh ibu mertuanya Datin Patimah Ismail di laman sosial beliau.

"Alhamdulillah menantu saya Putri Sarah selamat dlm kemalangan kereta," kata Datin Patimah yang dipetik melalui FBnya.

Bagaimanapun, tidak diketahui punca nahas tersebut dan seteruk mana kerosakan kenderaan yang dinaiki oleh Puteri Sarah. Namun apa yang pasti, rasa syukur Datin Patimah itu tentunya bersebab.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


DULU FREE HAIR, SEKARANG BERTUDUNG LITUP - SHARUL KAMAL RASA SYUKUR, DOA IBU ISTIQOMAH

"Dulu ibu seorang yang free hair, tapi aku adik beradik & ayah sentiasa berdoa dari dulu tak putus2 untuk ibu tutup aurat dengan sempurna. Awal tahun aku dapat buat umrah & aku tak putus2 doa benda yang sama & aku minta tahun ni ibu istiqomah.

"Alhamdulillah cantik ibu aku 😍," demikian tulis penyanyi dan pelakon Sharul Kamal menerusi laman Twitter yang turut disertakan dengan foto ibunya yang manis mengenakan pakaian muslimah berwarna unggu.

Sharul meluahkan rasa syukur ke hadrat Illahi kerana telah memperkenankan doa untuk melihat ibunya istiqamah menutup aurat dengan sempurna. Menurut Sharul, dia sekeluarga tidak pernah jemu mendoakan yang terbaik buat ibunya malah, ketika berkunjung ke tanah suci untuk mengerjakan umrah awal tahun lalu, perkara sama turut dilakukan oleh bekas bintang Akademi Fantasia 2015 itu.

Klik untuk gambar besar

Dalam pada itu, penyanyi lagu 'Racun Rindu' itu turut memuji penampilan terkini ibunya yang kelihatan sangat cantik. Melihat di ruangan komen, rata-rata netizen memuji selain mendoakan semoga ibu Sharul terus istiqomah dan dipermudahkan segala urusan.

"Ibu dari dulu baik sangat layan peminat awak. Tak pernah sombong dan murah dengan senyuman. - "Amin semoga ibu kuat dan terus istiqamah," puji @lilly_sofea. - "Alhamdulillah, dari zaman awak AF lagi selalu tengok ibu sentiasa sokong awak. Cantiknya dia," tambah @aeiounis. - "Betul bro doa kat sana memang dimakbulkan kalau hati ikhlas. Malaikat terus angkat doa," tulis @MohdFikriEman.

www.myartis.com / Sumber & foto: Media Hiburan, Astro Gempak, Twitter / Instagram Sharul Kamal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AKHIRNYA... ALHAMDULILLAH" - OGY AHMAD DAUD AKUI TERIMA PINANGAN, TAK SABAR MENANTI HARI BAHAGIA

"Pada mulanya dirisik, kemudiannya masuk meminang. Pinangan diterima. Majlis minggu depan, tak sabarnya kita," itulah tulis pelakon dan pengarah berpengalaman, Fauziah Ahmad Daud yang mendedahkan dia akan melangsungkan majlis istimewa, minggu depan.

Fauziah atau lebih mesra disapa Kak Ogy mengakui kini hanya menghitung waktu menanti hari disiifatkan penuh bahagia itu.

Menerusi hantaran dalam Facebook, Ogy menjelaskan sudah menerima pinangan selain tidak sabar menantikan detik itu.

Dalam pada itu, pelakon filem 'Azura' ini turut memuatnaik hantaran sama di Instagram beserta kapsyen yang menggambarkan perasaannya ketika ini.

"Berdebar-debar hatinya. Selepas sekian lama, akhirnya. Alhamdulillah," katanya.

Klik untuk gambar besar

Rata-rata pengikut di laman sosial itu turut mendoakan supaya dipermudahkan setiap apa yang dirancang dan sentiasa beroleh kebahagiaan.

"Alhamdulillah, tahniah. Semoga semuanya dipermudahkan oleh-Nya." - "Kami bersyukur sangat. Semoga Kak Ogy mendapat kebahagiaan dan kekal hingga akhir hayat."

"Alhamdulillah, tahniah guru kesayangan saya. Semoga Allah permudahkan segalanya untuk anda. Saya sangat gembira," kata beberapa pengguna laman sosial.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - AYAH TOMOK & ISMA KEMBALI KE RAHMATULLAH

Takziah kami ucapkan kepada penyanyi Tomok dan kakaknya yang juga penyanyi, Isma AF7 atas pemergian ayah mereka, iaitu Ismail Salam, 62, yang meninggal dunia kira-kira pukul 3.30 petang semalam selepas setahun diserang penyakit angin ahmar.

Berita sedih tersebut dimaklumkan sendiri oleh Tomok dan Isma menerusi laman Instagram masing-masing.

"Assalammualaikum... Ayah saya Ismail Bin Salam telah pulang ke rahmatullah baru sebentar tadi. Arwah akan dikebumikan di Masjid Alam Damai pada petang ini. Al- Fatihah ayah," tulis Tomok.

"Perginya ayahanda kami mengadap Ilahi Ismail Bin Salim. Ya Allah Kau ampuni dosa-dosa ayahku. Kau tempatkan ayahku dalam kalangan orang-orang yang beriman di sisiMu. Selamat jalan ayahku," tulis Isma pula.

Klik untuk gambar besar

Dalam pada itu, Isma memberitahu dia bersyukur kepada Allah kerana diberi kesempatan menjaga bapanya sehingga akhir nafasnya. Menurut Isma, bapa mereka meninggal di kediaman keluarga di Alam Damai, Cheras.

"Terima kasih Allah, Kau beri kami peluang menjaga ayah sehingga akhir nafas ayah. Tanty sayang ayah. Semoga Allah izinkan kita berjumpa lagi ayah.

"Sudah setahun sebenarnya bapa terlantar sakit. Sepanjang tempoh itu, kami lihat dia seorang yang kuat berdepan ujian. Kami reda dengan pemergian ayah. Semoga kami juga akan tabah dengan ujian ini," kata Isma.

Menerusi ruangan komen, posting berkenaan turut dihujani ucapan takziah daripada peminat dan rakan-rakan artis. Rata-rata peminat berharap Tomok sekeluarga tabah dan redha dengan ketentuan tuhan.

"Innalillahiwainnailaihirojiuun... Takziah my brother. Semoga Allah mencucuri rahmat dan menempatkan ayahanda di kalangan orang yang beriman dan beramal soleh," tulis penyanyi Akim Ahmad.

Difahamkan, jenazah bapa adik-beradik selebriti ini telah selamat dikebumikan di Masjid Alam Damai, Cheras, Kuala Lumpur semalam. Allahyarham Ismail meninggalkan seorang isteri, enam anak dan 15 cucu.

www.myartis.com / Sumber & foto: mStar, Astro Gempak, Berita Harian & Instagram Tomok & Isma AF7

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ARIL PILUS CERITA SEGALANYA TENTANG ARWAH ABANG - ANAK MENANGIS PEGANG CD

"Dia dah tanya, aku cerita la pasal arwah, biar dia tau sekarang, elok nanti dia tanya dia dah bole terima kenyataan. Ceritanya bila anak dah tanya siapa kat cd dia pegang tu, aku cerita la segalanya," demikian tulis penyanyi Aril Pilus yang baru-baru ini mendedahkan dia ada bercerita mengenai arwah abangnya yang juga merupakan penyanyi, Allahyarham Izwan Pilus kepada anak lelakinya, Tun Adriel Mikael.

"Sedih dia tengok arwah pakngah dia kat tv. Walaupun tak pernah jumpa & tak pernah tahu pun pasa arwah pakngah. Terus peluk cd album arwah pakngah kuat kuat. Mommy pun tak tahan sedih tengok mommy nya air mata pun turun dengan laju nya.

"Mikael terjumpa cd Album arwah pakngah , mikael tanya ni siapa? and first time daddy @arilpilus tell mikael tentang arwah pak ngah. Terus dia cry sambil hug cd album arwah pakngah. #AlFatihahIzwanPilus #IzwanPilusDalamKenangan. Mikael birthday sama tarikh birthday dengan arwah pakngahnya Allahyarham Khairil Izwan Bin Pilus, 24 November 2015," tulis isteri Aril, Puteri Erma Edlinda Megat Aminuddin.

Tidak dinafikan, kehilangan insan yang tersayang bukan satu perkara mudah untuk dilalui dan itulah yang dihadapi Aril sekeluarga. Imbas kembali, arwah Izwan atau nama penuhnya, Khairil Izwan Pilus meninggal dunia pada 21 Januari 2012 akibat penyakit kencing tikus ketika berusia 32 tahun.

Klik untuk gambar besar

www.myartis.com / Sumber & foto: Media Hiburan & Instagram Aril Pilus

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DOAKAN CIK B & KACAK JADI ANAK YANG HEBAT DUNIA AKHIRAT" - DATUK SERI VIDA

Menerusi perkongsian di laman Instagram, usahawan kosmetik Datuk Seri Vida telah memuat naik gambar anak-anaknya, Cik B atau nama sebenarnya Nur Edlynn Zamilleen Muhammad Amin dan Muhammad Eric Zaquan atau Kacak sedang mengaji Al-Quran bersama seorang ustaz.

"SALAM JUMAATT.. DOAKAN CIK B @cikb_havoc66 @kacak_._ Jadi anak yg HEBAT dunia Akhirat..," tulis Vida.

Melihat di ruangan komen, rata-rata peminat memuji cara penyanyi lagu 'I Am Me' itu mendidik anak-anaknya. Malah ada di antara komen yang ditinggalkan mendapat reaksi Vida.

Klik untuk gambar besar

Untuk makluman, Vida atau nama sebenarnya Dato' Seri Dr. Hajah Hasmiza Othman berkahwin dengan Mohd Amin tahu pada 2000 dan mereka dikurniakan empat orang cahaya mata iaitu Muhammad Eddie Zuhdie, Muhammad Edrie Zikrie, Nur Edlynn Zamilleen dan Muhammad Eric Zaquan.

Bagaimanapun, Muhammad Eddie Zuhdie, 11, dan Muhammad Edrie Zikrie,10, meninggal dunia dalam kejadian kebakaran di rumah Vida di Meru Hill, Ipoh tiga hari sebelum menyambut Hari Raya Aidilfitri pada tahun 2013. Vida sah bercerai dengan Mohd Amin pada tahun 2008 iaitu selepas lapan tahun mendirikan rumah tangga.

www.myartis.com / Sumber & foto: Media Hiburan & Instagram Datuk Seri Vida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEMI 'BADANG' - FASHA SANDHA KORBAN RAMBUT

Demi memastikan watak Tisha ditampilkan benar-benar hidup dalam filem terbaharu 'Badang', pelakon Fasha Sandha sanggup mengorbankan rambut panjangnya untuk dipotong pendek.

Pada mulanya, Fasha diminta untuk membotakkan kepala namun menolak permintaan tersebut bagi menghormati sensitiviti masyarakat.

Selain Fasha, turut membintangi filem yang diarahkan Profesor Datuk Dr A Razak Mohaideen adalah pengasas produk kecantikan Datuk Aliff Syukri, Fauzi Nawawi dan Fareez Fauzi.

Klik untuk gambar besar

Jelas Fasha dalam satu kenyataan, pengorbanan itu dilakukan kerana ia tuntutan yang sangat diperlukan dalam satu babak penting filem itu.

"Babak ini menunjukkan Tisha yang juga isteri kepada Badang dianiaya oleh abangnya, Tai lakonan Fauzi Nawawi. Tisha telah didera dengan kejam oleh abangnya apabila dipukul, direntap dan digunting sebahagian besar rambutnya. Kekejaman Tai terserlah apabila perlakuan jahat itu ditonjolkan," kata Fasha.

Jelas pelakon yang mula dikenali menerusi filem 'Black Maria' dan 'Berlari Ke Langit' itu lagi, berdasarkan skrip asal, Tisha didera hingga rambutnya dibotakkan.

"Bagaimanapun selepas memikirkan isu sensitif yang pernah berlaku apabila ada pelakon wanita membotakkan kepala untuk menjayakan watak dalam filem, saya dan pihak produksi filem memikirkan memadai untuk rambut saya dipotong pendek," jelasnya.

Fasha juga tidak menyesal atau terkilan apabila rambutnya dipotong pendek seperti lelaki gara-gara mahu menjayakan watak.

"Ketika menerima tawaran untuk menjayakan filem ini lagi, saya sedar akan pengorbanan besar yang harus dilakukan. Sebagai pelakon saya perlu komited dengan apa yang dilalui watak dijayakan.

"Saya tidak kisah apabila terpaksa melakukan pengorbanan ini asalkan watak dijayakan nampak benar-benar hidup dan penonton yakin dengan lakonan apabila Badang ditayangkan di pawagam nanti," ujarnya dipetik sebagai berkata.

Sumber: Berita Harian

Foto: Fasha Sandha IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


FINAS ZIARAH PELAKON VETERAN, ROSLAN SALEH TANDA PRIHATIN

Umum sedia maklum mengenai keadaan pelakon veteran, Roslan Saleh, 65, yang hilang daya penglihatan dan kini tidak boleh berjalan akibat penyakit kencing manis kronik yang dihidapi.

Penderitaan Roslan atau mesra disapa Pak Lan itu telah mendapat perhatian Ketua Pegawai Eksekutif, Perbadanan Kemajuan Filem Nasional Malaysia (FINAS), Prof Dr Md Nasir Ibrahim yang berkunjung ke kediaman pelakon itu di Alor Gajah, Melaka, baru-baru ini.

Md Nasir berkata, kunjungan itu sebagai tanda prihatin FINAS terhadap Roslan yang banyak membintangi drama dan filem tempatan. Ditanya mengenai perkembangan kesihatan Roslan, Md Nasir memaklumkan, tahap kesihatan pelakon itu merosot sejak dua tahun lalu, selepas hilang daya penglihatan.

"Alhamdulillah, saya dan pegawai FINAS berpeluang menziarahi Roslan di Melaka, baru-baru ini. Roslan seronok dan teruja dapat berjumpa kami. Riak ceria dan riang jelas terpancar pada wajahnya apabila kami berjumpa dengannya.

"Malah, Roslan menyebut nama saya, ini membuatkan saya terharu. Reaksi itu menunjukkan dia benar-benar menghargai kunjungan kami. Jadi, saya ambil peluang untuk meluangkan masa dengan mengurut belakang badannya dan berkongsi cerita.

"Roslan masih memerlukan rawatan. Dia pergi ke klinik setiap dua minggu untuk mengambil ubat dan sebagainya. Sebelum ini, doktor mencadangkan matanya dibutakan kerana ada gangguan pada urat saraf mata hingga menyebabkan dia mengalami sakit kepala atau migrain yang teruk. Saya difahamkan, sebelum ini, penglihatan Roslan agak kabur," ujarnya.

Tambah Md Nasir, Roslan berkongsi keinginannya untuk kembali berlakon, namun, disebabkan keadaan kesihatan yang tidak mengizinkan, dia terpaksa akur berehat di rumah. Dalam pada itu, Md Nasir turut membeli beberapa produk yang dijual oleh keluarga Roslan sebagai tanda sokongan.

"Roslan beritahu, dia mahu cuba berlakon, tetapi keadaannya tidak mengizinkan, apatah lagi dalam tempoh dua tahun kebelakangan ini. Jadi, dia reda dan terima hakikat bahawa pada penghujung hayatnya, dia buta dan tidak mampu lagi berlakon.

Klik untuk gambar besar

"Disebabkan masalah kesihatannya, Roslan tidak lagi turun padang untuk menjual daging dendeng. Tugas itu diambil alih anak bongsunya yang berusia 20 tahun. Roslan hanya berehat di katil dan keluar rumah apabila perlu sahaja.

"Saya beli dan agihkan kepada delegasi FINAS yang hadir pada kunjungan itu. Saya juga meminta mereka membantu mempromosikan daging dendeng yang dijual Roslan. Kami di FINAS mendoakan semoga Roslan diberi kesembuhan segera dan dapat menjalankan aktiviti harian seperti sedia kala," katanya kepada Berita Harian.

Untuk makluman, Roslan membintangi banyak drama dan filem popular antaranya 'Sembilu 2', 'Gerak Khas' The 'Movie 2', 'Munafik 2', 'Anak Perjanjian Syaitan' dan 'Ratu Kala Jengking: Puteri Keranda'.

Roslan tidak lagi aktif dalam dunia lakonan selepas mengalami masalah kencing manis dan tekanan darah rendah sejak enam tahun lalu.Roslan kemudian meneruskan perniagaan keluarganya iaitu Daging Dendeng Pak Lan yang dijual secara kecil-kecilan di Alor Gajah.

Sementara itu, Md Nasir berkata, beliau akan menziarahi bintang legenda, Datuk Seri Maria Menado di kediamannya di Bukit Jelutong, Shah Alam pada 1 November ini.

"Maria tidak mengalami masalah kesihatan, tetapi kami mahu mengambil peluang ini untuk menghargai dirinya sebagai seniwati tanah air. Lagipun, kami sedang menjayakan dokumentari mengenai bintang veteran dan salah seorang yang mahu ditampilkan adalah Maria. Kalau mahu diikutkan, kunjungan itu sudah lama dirancang, namun, disebabkan pandemik C0V1D, ia ditangguhkan," tuturnya.

Dianggap Primadona filem Melayu klasik, Maria pernah diangkat sebagai Wanita Terjelita Malaya oleh Times Magazine pada 1957. Seniwati itu juga pernah berganding dengan Seniman Agung, Allahyarham Tan Sri P Ramlee menerusi filem Penghidupan. Antara filem yang mengangkat nama Maria adalah Sultan Mahmood Mangkat Dijulang yang ditayangkan pada 1961.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


16 FOTO & 2 VIDEO - ALIFF SYUKRI SAMBUT BIRTHDAY KE-32 DENGAN ALUNAN ZIKIR, NASYID

Semua mengetahui mengenai sambutan hari lahir jutawan kosmetik juga bergelar penyanyi, Datuk Seri Aliff Syukri tahun lalu yang diraikan semenangnya cukup mewah dan meriah dengan tema bollywood di rumah agamnya. Namun untuk sambutan hari lahir yang ke-32 kali ini tampil cukup berbeza dan diadakan secara sederhana.

Majlis kejutan yang dibuat oleh isterinya, Datin Seri Shahida, cukup indah sekali dengan alunan zikir daripada anak-anak tahfiz dan juga nyanyian nasyid daripada penyanyi Hafiz Hamidun.

Sambutan hari lahir tersebut hanya disambut bersama keluarga, kenalan rapat dan kakitangannya sahaja. Lebih manis, acara itu juga turut dihadiri oleh ibu tercinta iaitu pengasas Sendayu Tinggi, Rozita Ibrahim.

Selamat ulang tahun kelahiran kami ucapkan dan semoga segalanya dipermudahkan, dimurahkan rezeki serta lebih sukses selepas ini agar menjadi sumber inspirasi ramai di luar sana.

Klik untuk gambar besar

www.myartis.com / Sumber, foto & video: Rotikaya, Beautifulnara, Instagram Datuk Seri Aliff Syukri & Datin Seri Shahida

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KINI BERGELAR PROFESOR MADYA - SOO WINCCI DAPAT PENGIKTIRAFAN MALAYSIA BOOK OF RECORDS

"Beberapa tahun ini, kita semua betul-betul diuji. Bak kata pepatah, 'apa yang tak dapat musnahkan kita, ia akan menjadikan kita lebih kuat'. Ini memang bukan 'April Fool'. Hari ini, secara rasminya saya dilantik sebagai Profesor Madya. Bermula daripada seorang ratu cantik, sekarang, satu demi saya langkah ke alam profesor," itulah kata penyanyi dan bekas ratu cantik Miss World Malaysia, Dr Soo Wincci.

Tambah Wincci berkata, pelantikannya sebagai Profesor Madya dalam bidang muzik dan menjadi Miss World Malaysia pertama itu telah mendapat pengiktirafan daripada Malaysia Book of Records (MBOR), hari ini.

Menerusi hantaran dimuat naik, Wincci juga mengucapkan terima kasih kepada mereka yang ada di sepanjang perjalanannya dan turut berkongsi perasaan patriotiknya.

Klik untuk gambar besar

"Jutaan penghargaan kepada semua yang selalu menyokong perjalanan saya. Terima kasih juga kepada semua yang mentertawakan, mengkhianati dan melukakan saya. Segalanya pasti ada hikmah tersirat.

"Ia adalah satu bab baharu. Saya tidak akan melupakan negara saya. Saya juga tak akan melepaskan pasaran antarabangsa. Jangan menyerah kalah kepada impian anda dan sentiasa bangkit lebih kuat selepas setiap kejatuhan," tulisnya yang juga turut memuat naik gambar sijil yang diterimanya daripada organisasi itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"REDA DENGAN KETENTUAN ALLAH... SAYA MAAFKAN MEREKA YANG KUTUK  SAYA" - DA'I SYED

"Sepanjang ditahan, saya termenung dan bertanya atas dugaan yang diberikan, tetapi reda dengan ketentuan yang diberikan Allah dan pada masa sama mengikuti sahaja prosedur polis dan mahkamah.

"Saya hanya berdoa kepada Allah semoga permudahkan urusan dan sebaik-baik manusia adalah orang yang meminta maaf, manakala yang terbaik pula adalah yang memaafkan.

"Saya maafkan mereka yang pernah mengutuk saya," demikianlah kata pendakwah muda Da'i Syed atau nama sebenarnya Syed Shah Iqmal Syed Mohd. Shaiful.

Dilepaskan selepas diikat jamin sebanyak RM35,000 semalam, pendakwah muda Da’i Syed memohon agar diberi ruang untuk dia memulihkan jiwa dan mental.

Klik untuk gambar besar

Hampir 18 hari ditahan reman atas tiga dakwaan termasuk merogol, Syed berkata dia agak sedih dengan apa yang menimpanya namun menyifatkan dugaan itu sebagai teguran Allah agar dia tidak terus alpa.

Biarpun redha dengan ujian uang diberikan oleh Illahi, Syed akui beliau langsung tidak menyimpan dendam dengan sesiapa, malah amat memahami tugas pihak berkuasa.

Ditanya apa yang ingin dilakukan sebaik sahaja dilepaskan, Da'i Syed berkata dia mahu berjumpa ibunya dan meluangkan masanya bersama keluarga serta berehat terlebih dahulu.

"Apa yang saya ingin lakukan selepas ini ialah meluangkan masa bersama keluarga dan makan bersama mereka. Saya hendak duduk rehat dan bertenang dahulu untuk lepaskan rindu," ujarnya.

Bahkan, pendakwah itu juga mengakui bahawa dirinya kini dalam keadaan baik dan sempat memberi tazkirah dan solat berjemaah bersama tahanan lain sepanjang tempoh siasatan.

Lebih menerujakan, Syed menyatakan dirinya sempat menulis lagu di dalam tahanan dan menunjukkan rangka lirik kepada wartawan yang bertugas.

Terdahulu, Da'i Syed ditahan pada 27 November lalu selepas seorang bekas jurujual membuat laporan polis didakwa dirogol oleh pendakwah itu namun susulan laporan polis itu, tujuh lagi mangsa tampil membuat laporan.

www.myartis.com / Sumber: Utusan, Harian Metro, & mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BUDAK SEKARANG SANGAT MANJA, TEGUR SIKIT TAK NAK KERJA" - LANA NODIN RANCANG AMBIL PEKERJA ORANG ASLI

"Bukan saya cerewet pilih pekerja, sebab semua pekerja boleh dilatih. Sekarang ini saya perlukan 10 orang pekerja lagi dan mungkin akan ambil orang asli sebagai pekerja. Sebab sekarang ini susah nak cari pekerja. Macam-macam perangai... budak-budak sekarang sangat manja. Bila esok kena tegur sikit, dah tak nak datang kerja.

"Sakit kepala sikit, dah tak boleh kerja. Tak macam kita dulu, tak ada transport tetap cari jalan untuk pergi kerja. Bagi saya, orang bagi alasan macam itu susah nak berjaya," demikian ujar pelakon Lana Nodin yang akui sukar mendapat kakitangan di kedai kek miliknya, dek kerana itu dia merancang untuk mengambil Orang Asli sebagai pekerja bagi melancarkan operasi.

Pada Mac lalu, Lana berkongsi berita gembira apabila dapat membuka sebuah kedai roti dan kek miliknya iaitu Lana's Bakery Land. Menurutnya, Lana's Bakery Land juga menjual produk bakeri siap dimasak termasuk air tangannya sendiri yang terletak di Kota Damansara, Petaling Jaya.

Klik untuk gambar besar

Lana atau nama sebenarnya Mazlina Hasan Nodin berkata, dia enggan melayan karenah segelintir pekerjanya yang suka memberi pelbagai alasan. Berkongsi mengenai cara kerjanya, Lana memberitahu dia seorang majikan yang sangat tegas namun dalam masa yang sama boleh menjadi seorang kawan.

"Pekerja saya cakap, saya ini seorang yang tegas. Saya akan bising kalau apa yang mereka buat tidak betul. Tapi bila semua okay, saya boleh saja jadi seperti kawan.

"Boleh bergurau juga. Tapi bab kerja tak betul, memang saya akan tegur... mereka pun dah tahu cara kerja saya macam mana. Ramai pekerja yang masih bekerja dengan saya ini memang mereka nak kerja dan menambah ilmu," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MANFAATKAN PKP - HAZAMA JADI 'RUNNER', HANTAR LAKSA ASAM AIR TANGAN ISTERI

"Daripada saya duduk rumah tidak buat apa-apa, apatah lagi jadual seni tidak sesibuk dahulu, mengapa tidak saya memanfaatkan masa dengan turun padang membantu isteri. Tetapi tidaklah semua pesanan saya hantar. Saya pergi ke kawasan yang biasa dikunjungi dan pembeli tertentu.

"Misalnya, pelanggan berulang sebagai tanda terima kasih atas sokongan mereka," ujar penyanyi Hazama yang memanfaatkan Perintah Kawalan Pergerakan (PKP) dan lanjutan PKP Bersyarat (PKPB) dengan membuat kejutan kepada pembeli bertuah dengan menghantar sendiri tempahan asam laksa hasil air tangan isteri, Genervie Kam.

Hazama atau nama penuhnya, Hazama Ahmad Azmi berkata, inisiatifnya itu adalah tanda terima kasih kepada pembeli yang menyokong perniagaan kecil mereka. Bagaimanapun, jelas Hazaman, dia bukanlah mahu mencari untung dan mengambil alih tugas 'runner' atau penghantar makanan.

"Bukanlah saya hendak 'caras' kerja mereka, tapi pada bulan puasa, semua orang mahu makan ketika berbuka.Jadi 'runner' tidak cukup, apatah lagi seorang penghantar barang tidak boleh memuatkan pesanan yang banyak dalam beg. Disebabkan itu, saya tolong menghantar laksa asam. Saya mula menjalankan kerja ini hujung minggu lalu," jelasnya.

Klik untuk gambar besar

Hazama berkata, dia juga bekerjasama dengan syarikat penghantaran makanan, Go Eat, yang diusahakan anak tempatan: "Sambil itu, saya turut membantu mereka," tuturnya yang peka dan mematuhi garis panduan ditetapkan sebagai penghantar makanan.

Melihat jualan asam laksa air tangan isteri yang juga pemuzik mendapat sambutan memberangsangkan, penyanyi yang popular dengan lagu Relakan Jiwa itu tidak menolak idea membuka restoran: "Melihat ramai pelanggan berulang membeli, malah ada yang sanggup singgah ke rumah dalam perjalanan pulang ke Seremban semata-mata hendak merasa asam laksa isteri, saya terfikir ada bagusnya kalau membuka restoran.

"Sebelum ini, saya tidak pernah terfikir berniaga sebab tiada masa. Namun, selepas asam laksa isteri dipuji ramai, mungkin saya boleh kembangkan idea itu. Ini adalah salah satu hikmah PKP dan PKPB, saya banyak belajar ilmu perniagaan," katanya yang seronok menerima reaksi positif pelanggan.

Penyanyi lagu 'Penglipur Lara' itu berkata, karier seni masih diberi fokus utama, namun sepanjang PKPB, dia lebih banyak mengisi masa membantu isteri menjual asam laksa.

www.myartis.com / Sumber & foto: Berita Harian & Instagram Hazama

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABANG ISA KHAN, MILLER SELAMAT BERNIKAH DENGAN FARINA REBECCA DI BALI

Abang kepada pelakon Isa Khan iaitu Miller Khan yang mencipta nama sebagai pelakon di Indonesia itu telah pun selamat bergelar suami kepada pereka fesyen, Farina Rebecca pada Rabu.

Difahamkan, Miller dan pasangannya itu diijabkabulkan dalam sebuah upacara yang diadakan di Conrad Bali secara tertutup, dengan dihadiri kawan-kawan rapatnya.

Miller atau nama sebenarnya Mohammad Suhaemi Ali Dad Khan dilihat kacak mengayakan pakaian tradisional Betawi. Sementara, Farina pula memilih untuk mengayakan kebaya putih bersama kain berwarna gelap dan selendang putih.

Miller menerusi laman Instagram miliknya telah berkongsi gambar-gambar 'prewedding'. Rata-rata netizen dan rakan selebriti mengucapkan tahniah dan mendoakan kebahagian pasangan itu dalam melayari alam rumah tangga.

Pada 11 Mac lalu, Miller membuat kejutan melamar kekasihnya itu ketika di atas helikopter.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - AKMA AF3 KINI HAMIL 11 MINGGU

Gambar Akma AF3 yang dilihat amat bahagia bersama suaminya Farih Hamshi, yang merupakan seorang eksekutif Petronas. Lebih membahagiakan, Akma yang kini berbadan dua sudah membuat imbasan babynya yang dijangka lahir 202 hari lagi.

Jom tengok..!

Klik untuk imej besar...

Imbasan baby...

Carta kandungan Akma...


JUMPA PENGGANTI - DUDA PILIHAN JACLYN VICTOR

Selepas bercerai dengan anggota kumpulan Az Yet, Shawn Rivera, penyanyi Jaclyn Victor mengakui sedang berada dalam fasa mengenali hati budi seseorang. Menurut Jaclyn atau lebih mesra dipanggil Jac, proses perkenalan dengan lelaki berstatus duda itu tidak memakan masa yang lama.

"Saya sangat gembira apabila telah bertemu dengan seseorang. Dia bukan dari kalangan orang seni. Lelaki ini tak kenal siapa diri saya. Tidak terlalu lama proses perkenalan kami. Kadang-kadang kita tak perlukan masa yang lama sebab dah selesa.

"Saya dah 42 tahun, tak ada masa untuk main-main lagi. Jadi bila saya bertemu dengan seseorang saya akan serius dan dia pun sama. Bila dah sampai masa, saya akan kongsikan kepada umum," katanya.

Jaclyn ditemui ketika majlis perasmian B.A.T.S Restaurant and Lounge miliknya yang terletak di Bangsar, semalam. Tambah pelantun lagu Gemilang itu, individu terbabit sangat mengambil berat dengan dua orang anaknya.

"Hubungan anak-anak dengan dia sangat rapat. Mereka panggil dia papa. Saya bersyukur apabila ditemukan dengan seorang insan yang sangat baik. Dia sangat menjaga anak-anak saya. Ini bukan pasal saya tetapi anak-anak. Macam mana dia sibuk pun, setiap hari dia akan luangkan masa. Anak saya boleh bercakap, membaca dan melukis salah satunya disebabkan dia," katanya lagi.

Pada Januari lalu, Shawn menerusi Facebook mendedahkan perkahwinannya dengan Jac sudah berakhir selepas lima tahun berkahwin. Hasil perkongsian hidup, mereka dikurniakan sepasang cahaya mata, Jonah Joshiah Rivera, 5, dan Molly Marguerite Rivera, 3.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SANGKAL DAKWAAN BAKAL NIKAHI WATIE AWAL TAHUN DEPAN - SHUIB TAK MAHU DIANGGAP BELAKANGKAN KELUARGA

Baru-baru ini timbul dakwaan pelawak dan penyampai radio Suria FM, Shuib Sepahtu bakal mendirikan rumah tangga dengan usahawan Watie Hanifah awal tahun depan. Bagaimanapun, dakwaan tersebut telah disangkal oleh Shuib yang juga seorang usahawan itu.

Shuib atau nama sebenarnya Shahmira Muhamad, 38, berkata, dia tidak pernah mengeluarkan sebarang kenyataan berhubung soal perkahwinan apatah lagi keluarganya sendiri tidak mengetahui mengenainya.

"Kadang-kadang bila ada perkara yang tidak betul disebarkan, saya perlu cakap. Contoh, ada khabar angin mengatakan saya bakal mendirikan rumah tangga pada awal tahun depan.

"Apa boleh saya katakan, semua itu tidak benar. Saya tidak pernah mengeluarkan kenyataan tetapi orang lain pula lebih tahu. Saya bimbang jika keluarga anggap saya belakangkan mereka walhal saya sendiri belum merancang apa-apa soal perkahwinan," jelasnya yng dipetik sebagai berkata kepada mStar.

Klik untuk gambar besar

Dalam pada itu, Shuib memberitahu khabar angin yang tersebar tentang dirinya, ia sedikit sebanyak menimbulkan pertanyaan dan salah faham dalam keluarga. Ini kerana kata Shuib, keluarganya antara individu penting yang sering menjadi tempat untuk dia meluahkan segalanya.

"Saya orang yang sentiasa berbincang dengan keluarga jika ada sebarang keputusan perlu dibuat. Bila mereka tidak tahu dan lihat di media sosial, itu akan menjadi pertanyaan dalam hati mereka.

"Kadang-kadang keluarga pun rasa sensitif juga nak bertanya. Tapi saya pelik kenapa netizen tidak sensitif dan menyebarkan perkara yang tidak benar," ujarnya.

Tambah Shuib lagi, dalam kehidupan ini banyak perkara yang tidak boleh dijangka dan soal jodoh dia menyerahkan kepada Allah SWT. Dalam masa sama, Shuib juga menjelaskan sekiranya ada khabar baik untuk dikongsi, sudah tentu dia akan memaklumkan kepada umum.

"Dalam kehidupan ini banyak perkara yang kita tidak boleh nak jangka dan elak. Sama juga bab jodoh. Saya hanya serahkan segala-galanya kepada Allah.

"Kalau ada benda-benda baik yang berlaku, saya pasti akan kongsikan kepada semua. Saya pun tak suka nak menipu atau sorok-sorok. Kalau jadi, Alhamdulillah tetapi kalau tak jadi nak buat macam mana," ujarnya.

Terdahulu, Shuib mengakui dia kini sedang berkawan rapat dengan Watie selepas timbul dakwaan mereka dikatakan sedang bercinta dan berpakaian sedondon ketika menghadiri sebuah konsert baru-baru ini.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 FOTO - NEWBORN PHOTOSHOOT BABY SYAWAL & FIQA PELAMIN FANTASIA

Pada 16 Mei lalu, Syawal dan Fiqa yang merupakan juara musim pertama Pelamin Fantasia telah menimang cahaya mata pertama mereka.

Bagi menunaikan hajat isterinya yang teringin merakamkan memori indah bersama anak mereka, Syawal atau nama sebenarnya Muhammad Syawaluddin Ghazali telah mengadakan sesi fotografi sempena kelahiran anak sulung mereka, Sofia Azzahra.

Difahamkan, anak perempuan mereka dilahirkan pada jam 3.00 pagi bertempat di Hospital Azzahra, Bandar Baru Bangi.

"Sebenarnya Fiqa yang mahukan sesi bergambar itu, bila tengok dia teruja melihat foto-foto bayi 'posing'  dengan cantik di Instagram, saya rasa nak buat kejutan tunaikan hasrat dia.

"Bila dia dapat tahu, sukalah dia, asyik tersenyum saja. Lagipun saya tak kisah, apa salahnya amik foto kenangan cantik-cantik kan? Esok-esok bila anak dah besar,boleh jugak kita tunjukkan pada dia.

"Masa sesi fotografi tersebut ada perkara lucu yang saya tak dapat lupakan, waktu tengah bergambar dan peluk Sofia tiba-tiba dia terkencing.

--- IKLAN ---

"Memang kelam kabut jugalah, tapi dalam masa yang sama kami ketawa sebab ia berlaku secara spontan, biasalah bayi kan, bukan dia boleh bagi amaran kalau nak terkencing," ujarnya dipetik sebagai berkata.

Dalam pada itu, Syawal juga turut berkongsi detik-detik manis semasa menyambut kelahiran anak perempuannya pada 16 Mei lalu.

"Hanya tuhan saja yang tahu perasaan saya waktu Sofia dilahirkan. Selama ini saya asyik sambut kelahiran lembu dan kambing tapi bila tiba dekat anak sendiri rasa gementar pulak.

"Saya masuk bilik bersalin dan teman Fiqa sehinggalah bayi dilahirkan dan cakap pada doktor biar saya sendiri yang pegang 'baby' tu dan beri pada ibunya.

"Alhamdulillah ibu dan 'baby' sihat sehinggalah ke hari ini," jelasnya.

Mengulas mengenai persiapan Raya, Syawal memberitahu mereka sekeluarga teruja untuk beraya bersama 'orang baru' dalam hidup mereka.

"Raya tahun ini persiapan kami sederhana saja cuma yang buatkan kami teruja ialah dapat beraya dengan Sofia.

Sumber: Astro Gempak

Foto: Camora Arts Photography

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"IBU BAPA BOLEH SAHKAN SIAPA SAYA..." - SAJAT SEDIA JUMPA JAKIM

"Bukan saya tak mahu buat laporan perubatan, sekarang mereka (JAKIM) hanya suruh saya pergi ke hospital tanpa sebarang surat sokongan. Kalau betul mereka (JAKIM) nak bantu, mereka sepatutnya keluarkan surat rasmi. Saya tak tahu dengan siapa yang saya perlu rujuk.

"Kalau hendak tolong, tolonglah betul-betul kalau tidak ia akan berpanjangan," ujar usahawan kosmetik, Sajat atau nama sebenarnya Muhammad Sajjad Kamaruzzaman yang sedia bertemu Jabatan Kemajuan Islam Malaysia (JAKIM) menyelesaikan isu identiti dirinya melalui saluran rasmi, selepas kontroversi yang tercetus ketika mengerjakan umrah.

Sajat berkata, beliau mahu diberi panduan yang jelas dan terperinci bagi menyelesaikan isu identiti dirinya, kali ini. Sebelum ini, tindakan Sajat memakai telekung ketika mengerjakan ibadat umrah dan berkongsi paparan menerusi media sosial menimbulkan kegusaran dalam kalangan umat Islam di negara ini.

Kontroversi itu menarik perhatian pelbagai pihak termasuk mufti malah mencetuskan kebimbangan Persatuan Agensi Pelancongan Umrah & Haji Malaysia (PAPUH) jika Arab Saudi menarik balik penggunaan visa pelancongan kepada jemaah Malaysia.

Sajat mendakwa, dia pernah cuba menyelesaikan masalah berhubung identiti dirinya kepada pihak berkuasa, namun, alasan diberi kesnya itu berprofil tinggi: "Saya pernah kena tipu, bukan saya tak cari jalan penyelesaian. Kalau diikutkan, ibu bapa sudah memberi kerjasama sebaik mungkin sejak saya dilahirkan. Namun, sekarang, saya yang perlu menanggung semua ini sendirian," katanya.

Klik untuk gambar besar

Sajat berharap isu identitinya diselesaikan sekarang selagi ibu bapanya masih hidup: "Ibu bapa Sajat boleh mengesahkan siapa saya... Tiada orang lain," tuturnya.

Mengenai dakwaan beliau ditahan ketika berada di Tanah Suci, Sajat berkata, ibadat umrahnya lancar dan dia tidak didatangi pihak berkuasa termasuk polis sepanjang tercetusnya kontroversi itu: "Di sana, saya sangat tenang menunaikan umrah bersama ibu, ayah dan anak-anak angkat.

"Malah, kehadiran saya disambut baik dan semua urusan ibadat dipermudahkan. Saya berniat untuk menunaikan umrah setiap tahun selain ingin membawa stokis dan kakitangan pada masa depan," jelasnya yang turut bergelar penyanyi.

Namun, Sajat kesal tindakan segelintir individu yang didakwa merakam foto dua anak angkatnya tanpa kebenaran lalu dimuat naik di laman sosial. Sajat sedia bekerjasama dengan JAKIM bagi menyelesaikan isu identiti dirinya.

www.myartis.com / Sumber & foto: Berita Harian & Instagram Sajat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT TIMANG BABY GIRL - FATTAH & FAZURA KONGSI WAJAH & NAMA SELEPAS 7 HARI

Alhamdulillah... tahniah kami ucapkan kepada pasangan selebriti Fattah Amin dan Nur Fazura apabila kini bergelar ibu bapa selepas anak sulung mereka yang merupakan bayi perempuan selamat dilahirkan pada Jumaat.

Fattah dan Fazura berkongsi berita gembira itu di laman Instagram masing-masing dengan memberitahu puteri sulung mereka dilahirkan dalam keadaan sihat dan sempurna.

"Syukur Alhamdulillah ke hadrat Allah SWT. Kiriman agung pertama kami telah selamat dilahirkan pada hari Jumaat yang mulia ini, 14 Safar 1442 Hijrah bersamaan dengan 2 Oktober 2020. Cahaya mata perempuan yang sihat dan sempurna ini sangat membahagiakan kami berdua dan keluarga," ujarnya.

Dalam pada itu, pasangan ini akan mendedahkan nama dan wajah bayi berkenaan selepas bayi berkenaan berusia tujuh hari. Dalam masa sama, mereka turut berterima kasih kepada peminat dan orang ramai yang mendoakan proses kehamilan isterinya berjalan lancar.

Klik untuk gambar besar

"Di sini juga kami ingin memohon sedikit masa bagi merahsiakan nama dan wajah anakanda tersayang sehingga selepas tujuh hari selaras dengan sunnah Rasulullah SAW. In shaa Allah.

"Terima kasih kami ucapkan buat anda semua dikasihi, yang tidak henti-henti mendoakan kami bertiga sejak awal sehingga Fazura selamat melahirkan," tuturnya.

Untuk makluman, Fattah dan Fazura melangsungkan pernikahan dalam sebuah majlis tertutup di sebuah hotel pada 27 November 2017.

www.myartis.com / Sumber & foto: mStar, Instagram Fattah Amin & Nur Fazura

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WATAK WANITA DALAM 'MAT TUDUNG' - FIZZ FAIRUZ & IZZUE ISLAM SEDIA TERIMA KRITIKAN

Bertudung hanya berniat untuk memberi pengajaran berguna kepada penonton! Demikian kata Fizz Fairuz apabila diajukan soalan mengenai watak terbarunya sebagai wanita dalam filem 'Mat Tudung' terbitan ShowBiz Productions.

Artikel terdahulu:

BILA FIZZ FAIRUZ & IZZUE ISLAM JADI 'MAT TUDUNG'

Menurut Fizz, meskipun ada segelintir pihak mempertikaikan watak yang dibawanya termasuk ada yang menyifatkannya haram, namun dia meminta pihak terbabit menonton filem tersebut terlebih dahulu sebelum membuat sebarang kesimpulan.

"Saya faham apa yang mereka maksudkan itu, tapi sebagai pelakon saya mahu mencuba pelbagai watak yang mencabar. Jika segelintir daripada mereka boleh terima watak pelakon luar negara sebegitu, kenapa mereka tidak boleh terima watak saya ini.

"Lagipun, mereka harus tonton filem ini terlebih dahulu... barulah mereka akan faham kenapa saya berpakaian wanita. Ini kerana, ada nilai murni yang kami selitkan dalam filem 'Mat Tudung' ini," ujar Fizz Fairuz  ketika ditemui di pratonton filem tersebut di TGV Cinemas, Wangsa Walk, Wangsa Maju, Kuala Lumpur semalam.

Malah Fizz turut menyuarakan rasa tidak puas hati mengenai produk luar negara seperti filem Transformers yang terlalu diagungkan hingga penuh panggung, sedangkan produk tempatan sering menerima kritikan dan dianaktirikan.

"Kadangkala, saya jadi sedih dengan pemikiran penonton kita," tambahnya.

Selain Fizz, Izzue Islam turut menyuarakan pendapat sama bahawa filem tersebut mempunyai pelbagai mesej baik untuk disampaikan.

"Tontonlah filem ini sebagai cerita, bukan menganggapnya sebagai kejadian sebenar," katanya.

Sementara itu, Zarina Abd Rahman selaku Penerbit Showbiz Productions berkata, dia mensasarkan kutipan sekitar RM5 juta untuk filem 'Mat Tudung' yang menelan belanja pembikinan dan promosi RM1.5 juta ini.

"Untuk pengetahuan, filem ini mendapat klasifikasi PG13 dan ia sesuai ditonton oleh seluruh masyarakat Malaysia. Kami harap anda semua akan terhibur dengan filem komedi 'Mat Tudung' yang penuh dengan nasihat ini," ujarnya.

Filem arahan pengarah muda, Waan Hafiz (yang sebelum ini mengarah filem 'Hantu Tok Mudim') itu menggandingkan Fizz Fairuz, Nelydia Senrose dan Izzue Islam sebagai pelakon utama. Mereka turut dibantu oleh Harun Salim Bachik, Rosnah Mat Aris, Munir, Jihan Raja Lawak dan ramai lagi.

Mat Tudung akan ditayangkan di pawagam seluruh negara pada Hari raya nanti iaitu 28 Julai 2014.

Klik gambar untuk size besar

Tonton Trailer

Artikel: Nur Fathehah
Photo: Kamarul

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ALAHAI... ADA YANG BERSEMUT TENGOK GAMBAR ZAIN & CHE TA

Ada yang kata bersemut bila lihat gambar Zain Saidin dan Rozita Che Wan ni ketika mereka hadir di majlis perkahwinan keluarga mereka Sasha Saidin.

"Alahhhh bersemutttttt..."

"Macam pengantin baru plak," kata yang lain.

Namun apa yang pasti, Che Ta tetap bangga dengan penampilannya itu meskipun ada yang kata mereka lebih sudu dari kuah.

"Cantik menarik bila badan lawa kan," kongsinya.

"Baju aaisyah ni bkn lah dari inspirasi kobis atau pn sawi .. tapi tema dia kepuk2 manja di dada ?? Tema baju mak dia, bulu ku bulu mu jua," tambahnya berseloroh.

Klik untuk gambar besar

Foto: Che Ta IG

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERKEJUT FOTO BERSAMA SISSY IMANN TIADA DALAM POSTER FAMILI DUO - NAIM DANIEL AKUI BELUM ADA KATA PUTUS

"Saya pun baru tahu tiada nama kami dalam poster tersebut. Entahlah! Rasanya semua okey sahaja. Tunggu sahajalah nanti. Saya juga harap peminat dapat doakan urusan kami berjalan lancar.

"Sekarang ini masih lagi dalam proses menguruskan beberapa perkara. Tengoklah bagaimana nanti... belum dapat kata putus lagi untuk minggu ini. InsyaAllah kami akan muncul.

"Sepatutnya pada malam Ahad selepas selesai konsert kami sudah berikan lagu untuk minggu seterusnya, namun kali ini lagu pun belum ada," ujar penyanyi dan pelakon Naim Daniel berhubung ketiadaan fotonya bersama sepupunya, penyanyi Sissy Imann yang tiada di posterdi poster Famili Duo minggu ketujuh yang bakal berlangsung Ahad ini.

Terkejut akan hal tersebut yang turut mengundang pertanyaan penonton, Naim, 26, meminta peminat terus bersabar dan mendoakan agar mereka dapat meneruskan saingan dalam program berkenaan.

Klik untuk gambar besar

Dalam pada itu, Naim memberitahu, dia dan Sissy masih belum membuat keputusan mengenai penyertaan mereka dalam konsert mingguan pada Ahad ini, memandangkan masih belum membuat persiapan dan kesuntukan masa untuk melakukan persediaan.

Berkongsi perkembangan terkini, Naim berkata Sissy masih belum bersedia untuk menjawab persoalan dari mana-mana pihak susulan insiden menangis di atas pentas akibat komen pedas daripada juri Mas Idayu.

"Saya sentiasa berhubung dengan Sissy dan sekarang ini dia masih lagi dalam proses untuk bangkit selepas apa yang berlaku. Dia juga belum bersedia untuk bercakap dengan sesiapa.

"Ramai yang memberikan reaksi berbeza dengan apa yang telah terjadi. Kami terima baik semua komen tersebut dan dijadikan semangat untuk teruskan perjuangan dalam kerjaya ini," katanya.

Pada minggu keenam konsert Famili Duo, Mas Idayu memberikan komen pedas terhadap nyanyian Naim dan Sissy menerusi lagu Jampi dalam versi keroncong yang dikatakan tidak sedap dan terlalu keras.

Terkesan dengan kata-kata tersebut, Sissy tidak dapat menahan air mata ketika di atas pentas dan terus meninggalkan dewan selepas tamat persembahan.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - PHOTOSHOOT NEWBORN BABY SHIKIN MAEMBONG & CHEF RIZ

Sekitar photoshoot newborn baby Shikin Maembong dan Chef Riz yang bernama Putri Arianna Natasya.

Gambar-gambar menarik ini telah dirakamkan oleh jurugambar rasmi mereka iaitu Little Stars Photography.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


15 FOTO - PERCUTIAN ROMANTIK EIZLAN & VIE DI HONG KONG & MACAU

"Cinta semalam, hari ini, esok & selamanya. Love u always. My sweetheart vieshantie," demikianlah antara ayat-ayat romantik Datuk Eizlan Yusof kepada isterinya Vie Shanti ketika melancong ke Hong Kong dan Macau baru-baru ini.

Artikel terdahulu:

EIZLAN YUSUF DIKURNIA ANAK KETIGA

Amboiii... bukan main lagi Eizlan ni! Patutlah Vie Shanti terpikat dan sudi berkahwin dengan Eizlan pada tarikh cantik 7.7.07. Heh.

Klik gambar untuk imej besar...

Arah manakah ke Rembau? Tanya Eizlan...


BERITA SANA SINI...

JOHAN RAJA LAWAKPENGACARA rancangan Raja Lawak, Johan di bawa masuk ke bilik rawatan di Hospital Tuanku Jaafar Seremban kerana cedera di percayai terbabit dalam pergaduhan di Sikamat, dekat Seremban, semalam.Beliau yang cedera di bahagian muka dipercayai dibaling gelas kaca dalam pergaduhan dengan seorang pengarah drama di sebuah kedai di sini.AMENG SPRINGPenyanyi Ameng yang popular sekitar 1990-han bersama kumpulan Spring telah didakwa di Mahkamah Majistret hari ini (Rabu) memasukkan dadah jenis ganja dalam badan di pejabat Bahagian Siasatan Ibu Pejabat Polis Daerah (IPD) Sentul pada 2 April lalu.Ameng, 42, atau nama sebenarnya Wan Aminuddin Wan Ismail, hadir di mahkamah dan diwakili oleh peguam Kamarulzaman Abdul Rahman.Penyanyi tersebut bagaimanapun mengaku tidak bersalah terhadap pertuduhan itu.Hakim Zaki Asyraf Zubir membenarkan ikat jamin RM3,500 dan menetapkan 27 Mei ini untuk sebutan semula kes.(\__/)(='.'=)(")_(")www.myartis.com 2010


AL-FATIHAH - BAPA SHARIFAH SHAHORA KEMBALI KE RAHMATULLAH

"Assalamualaikum, kepada kaum kerabat, sahabat handai yang mengenali abah saya Syed Akil Syed Alwee, beliau telah kembali kepadaNya pukul 4 ptg tadi di Shah Alam. Mungkin ada yg kami tak dapat bagitahu semua buat masa ini.

"Diharapkan dapat doakan Allahyarham abah saya di letak ditempat orang yang beriman," tulis pelakon dan penerbit Sharifah Shahora yang memaklukan berita duka dimana bapanya, Syed Akil Syed Alwee meninggal dunia kira-kira jam 4 petang tadi.

Berita mengenai pemergiaan Allahyarham dimaklumkan Shahora menerusi hantaran di laman Instagram yang dikemas kini. Perkara sama turut dikongsikan Shahora di Insta Stories.

Sementara itu, menerusi ruangan komen, rakan selebriti dan peminat turut menitipkan al-Fatihah serta ucapan takziah atas pemergiaan arwah bapa tercinta.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CIK B & KACAK BANTU GOLONGAN TERJEJAS GUNA DUIT SENDIRI - DATUK VIDA LUAH BANGGA

Menerusi perkongsian di laman Instagram, usahawan dan pengasas kosmetik, Datuk Seri Vida telah meluahkan rasa bangga apabila anaknya, Cik B serta adiknya, Kacak peka dengan situasi semasa dengan tampil menghulurkan sumbangan kepada golongan yang terjejas sepanjang fasa pandemik Covid-19.

Datuk Seri Vida yang turut sama teruja atas inisiatif yang dilakukan itu mendedahkan anak-anaknya itu menggunakan wang sendiri bagi menyumbangkan bantuan berupa barangan keperluan harian.

"The happiest face I have seen ever. Cik B pergi beli barang untuk sumbangan. Cik B memang minta kebenaran nak pergi membeli. Katanya Cik B pergi beli barang sumbangan, nak beli pakai duit Cik B, Cik B nak minta keluar," katanya menerusi video yang dikongsi di Instagram Cik B.

Menurut Cik B atau nama sebenarnya Nur Edlynn Zamilleen Muhammad Amin, dia akan berusaha untuk menjejaki kediaman yang meletakkan bendera putih bagi tujuan tersebut.

Klik untuk gambar besar

"Cari bendera putih, InsyaAllah ada di sekitar Ipoh. Ini sedikit sebanyak yang mampu Cik B bagi," jelas Cik B yang kini bergelar seorang penyanyi dan pelakon.

Datuk Seri Vida pada masa sama turut berdoa agar usaha kedua anaknya itu dipermudahkan: "Saya tak pernah tengok Cik B gembira macam ni. Sebenarnya memberi inilah kegembiraan Cik B.

"Kalau boleh barang-barang dia yang bernilai nak jual dan beri sumbangan. Sabar dulu Cik B, kita beri biar sampai ke tangan mereka yang memerlukan. Doakan Cik B mudah untuk penuhi cita-citanya seperti ini ya, membantu mereka yang memerlukan di luar sana," ujarnya.

Sementara itu menerusi satu entri di Instagram miliknya pula, Datuk Seri Vida ada memuat naik video sama sambil menyatakan rasa bangga terhadap usaha Cik B dan Kacak.

"Alhamdulillah... Dah lama @cikb_havoc66 & @kacak_._ berniat & berhasrat bg BANTUAN utk mereka yang memerlukan spnjng PKP NI. Hari ini tercapai jugak apa yang ANAK ANAK MAMA inginkan.

"Ni yang lebih dapat buat mereka HAPPY sebenarnya. Keluar sendiri beli sendiri & guna duit sendiri untuk beli barang barang bantuan. SEMOGA BERTERUSAN NIAT YANG BAIK NI. MAMA BANGGA DENGAN ANAK ANAK MAMA," tulisnya pada ruangan kapsyen.

Sehingga kini, video yang dikongsi pada Selasa itu sudah pun ditonton lebih 100,000 kali. Rata-rata warganet turut sama mendoakan agar usaha mereka dipermudahkan selain memuji keprihatian dua remaja berkenaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUHAIMI SAAD HIDAP SAKIT MATA KRONIK: "SAYA GUNA TONGKAT UNTUK BERJALAN"

"Saya mengalami masalah mata ini sejak tinggal di ibu negara lagi. Selain isteri, saya juga menggunakan tongkat untuk berjalan. Saya masih masih mendapatkan rawatan susulan di hospital selain meneruskan rawatan secara tradisional untuk mengubati mata ini," demikian kata bekas penyanyi kumpulan nasyid InTeam, Suhaimi Saad.

Suami kepada Ina Naim itu berdepan masalah kesihatan apabila menghidap sakit mata kronik sejak setahun lalu. Kata Suhaimi, 40, dia memerlukan bantuan isterinya dalam urusan harian ekoran masalah kesihatan yang menyebabkan matanya rabun.

Suhaimi yang menetap di Kelantan sejak tiga tahun lalu itu turut dibantu oleh keluarga angkat dalam urusan harian.

"Kami sekeluarga bahagia tinggal di Kelantan. Kami mempunyai keluarga angkat yang banyak membantu dan sentiasa memberi sokongan meskipun kami jauh daripada keluarga di Pahang dan Johor," tambahnya.

Klik untuk gambar besar

Menurut Suhaimi, keempat-empat anaknya bersekolah di rumah (home schooling) dengan isterinya berperanan sebagai guru.

Selain itu, Ina juga bergelar peniaga barangan kosmetik dan pakaian secara dalam talian selain menerima tempahan menyediakan makanan bagi membantu menambah pendapatan keluarga.

Suhaimi dan Ina dikurniakan empat cahaya mata iaitu Ehmad Hadie Elfardie, 12, Sallman El-Khoyri, 10, Phyrosh Elfadwah, 8, dan Nurlayla Elghufrony, 6.

www.myartis.com / Sumber & foto: Astro Gempak, Kosmo & Instagram Suahimi Saad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::